Menteri ajak tonton filem "Anwar: The Untold Story"

KUALA LUMPUR, 9 Mei - Menteri Komunikasi dan Digital Fahmi Fadzil mengajak orang ramai ke panggung wayang untuk menonton filem biopik Perdana Menteri Datuk Seri Anwar Ibrahim, “Anwar: The Untold Story” yang bakal menemui penonton di pawagam seluruh negara mulai 18 Mei ini. Fahmi menerusi cacatan Facebook meluahkan rasa sebaknya selepas melihat perjalanan hidup Anwar yang dipertontonkan dalam filem tersebut.“Melihat semula perjalanan penuh liku Datuk Seri Anwar dimainkan membuatkan kami semua sebak, apatah lagi ahli keluarga beliau yang menonton.“Saya sarankan rakan-rakan untuk turun ke pawagam pada 18 Mei ini untuk saksikan tayangan hari pertama filem ini,” katanya yang menonton tayangan perdana filem berkenaan semalam.“Anwar: The Untold Story” filem arahan pengarah Indonesia, Viva Westi dibintangi Farid Kamil Zahari yang memegang watak sebagai Anwar.

(Perdana Menteri dan isteri turut menyaksikan filem Anwar: The Untold malam tadi/FOTO Anwar Ibrahim)

Manakala aktres Indonesia, Acha Septriasa membawa watak isteri beliau Datuk Seri Dr Wan Azizah Wan Ismail. Filem berlatarkan tempoh antara 1993 dan 1998 menceritakan mengenai perjalanan hidup Datauk Seri Anwar sebagai Timbalan Perdana Menteri dan Menteri Kewangan serta perjuangannya dalam menentang amalan rasuah.Filem yang menelan kos RM10 juta itu bakal menemui penonton di pawagam seluruh negara mulai 18 Mei ini.


Mahu kucing jadi 'hero' filem, Art Ornament kutip dana RM2.5 juta

KUALA LUMPUR, 1 Mei - Bakal menerbitkan naskhah filem dengan mengangkat kucing sebagai watak utama, Art Ornament Sdn Bhd menyasarkan peruntukan sebanyak RM2.5 juta bagi merealisasikan usaha itu.Ia sebagai mengangkat tema cintakan haiwan yang akan memulakan penggambarannya pada November ini.Penerbit, Aida Othman, berharap agar filem itu dapat diterima masyarakat dan menggunakan sebahagian kutipan dana untuk menerbitkan sebuah filem aksi yang berkualiti."Saya terinspirasi dengan lambakan isu semasa berkaitan penganiayaan terhadap haiwan yang banyak dikongsikan oleh orang ramai di media sosial.“Saya terpanggil untuk hasilkan sebuah filem berkaitan dengan kucing sambil menjalankan kempen kesedaran mengenai haiwan kesayangan ramai tersebut."Bagi golongan pencinta kucing seperti saya, ia merupakan satu perkara yang amat menyedihkan dan menimbulkan kekesalan," katanya.Sementara itu, rakan kongsi Aida, Iqbal Mazlan, 33, yakin kempen itu mampu meraih perhatian pencinta kucing."Saya yakin pencinta kucing tidak keberatan untuk menyumbang derma hanya RM1 setiap seorang.“Kami nak hasilkan karya yang menyentuh perasaan bagaimana rasanya jika melihat atau mengetahui ada kucing mati didera," katanya yang juga merupakan juara Pilih Kasih 2009.Filem aksi tersebut turut mendapat kerjasama Anugerah Mahligai Arah Nasib Abadi, Persatuan Suara Haiwan Malaysia, Bigshot Entertainment dan Adverthype.Art Ornament berpengalaman selama 12 tahun dalam industri perfileman dan pernah menghasilkan 20 buah drama.Antara yang popular ialah Hati Yang Tersakiti serta Diari Seorang Suami.


Mael XPDC meninggal dunia

KUALA LUMPUR, 27 April- Vokalis kumpulan XPDC, Mael menghembuskan nafas terakhir pada usia 55 tahun di Hospital Muar, Johor kira-kira jam 9 malam tadi.Khabar duka itu dikongsikan pengurus kumpulan yang terkenal dengan genre heavy metal itu yang hanya dikenali sebagai Bro Yazid di akaun Facebook peribadinya."Innalillahiwainnailaihirojiun, Al-Fatihah, penyanyi XPDC Syed Ismail Syed Ibrahim (Mael) telah menghembuskan nafas terakhir di Hospital Muar pukul 9 malam tadi," katanya.Difahamkan, arwah mengalami semput dan dibawa ke hospital selepas Maghrib.Rata-rata pengikut turut meluahkan rasa sedih dan mengucapkan takziah kepada keluarga Allahyarham sambil mendoakan semoga penyanyi yang terkenal dengan lagu Semangat Yang Hilang itu tenang di sisi Allah swt.

Sementara itu , Menteri Komunikasi dan Digital, Fahmi Fadzil juga berkongsi khabar duka pemergian Allahyarham Mael.Fahmi berkata sebagai antara jutaan peminat penyanyi kumpulan rock itu, beliau mendoakan agar Allahyarham ditempatkan dalam kalangan orang yang beriman.“Innalillah. Menerima khabar duka. Penyanyi kumpulan XPDC, Syed Ismail Syed Ibrahim atau Mael meninggal dunia sebentar tadi.“Saya antara jutaan peminat beliau dan orang sekeliling saya tahu ‘Semangat yang Hilang’ merupakan lagu kegemaran saya. Semoga Allah tempatkan arwah dalam kalangan orang yang beriman,” katanya menerusi hantaran di laman Facebook.XPDC merupakan kumpulan rock popular ketika era 1980 hingga 1990-an dan sering mengadakan konsert di tapak pesta di seluruh negara sehingga diberi jolokan sebagai 'Raja Funfair.'


GKMM gesa Hattan buat permohonan maaf secara terbuka

(Tangkap layar video temu bual secara langsung di sebuah stesen televisyen)

KUALA LUMPUR, 29 April- Gabungan Kelab Media Malaysia (GKMM) menggesa penyanyi, Datuk Hattan membuat permohonan maaf secara terbuka terhadap sikap tidak profesional serta respon memalukan penyampai berita sebuah televisyen swasta ketika ditemu bual secara langsung, semalam.Presiden GKMM, Mohamad Fauzi Ishak berkata, jawapan Datuk Hattan pada sesi temu bual itu jelas menunjukkan sikap tidak profesional beliau terutama ketika memberi kenyataan kepada media."Ia dilihat menghina kerjaya kewartawanan serta stesen media arus perdana negara."Sikap tidak hormat ditunjukkan Datuk Hattan itu, turut mencetuskan rasa tidak senang dalam kalangan pengamal media khususnya kumpulan wartawan-wartawan, selain dikritik secara terbuka orang ramai di media sosial," katanya.Fauzi berkata, mengambil kira status Hattan sebagai individu terkenal dan artis senior negara, penyanyi berkenaan wajar mengambil tanggungjawab terhadap tindakannya itu.Semalam, nama Hattan hangat diperkatakan dan menjadi bahan perdebatan netizen selepas insiden menempelak penyampai berita sebuah stesen televisyen kerana dikatakan tidak membuat kajian sebelum bertanya soalan.Menerusi rakaman video yang tular, Hattan dihubungi oleh penyampai berita wanita menerusi siaran secara langsung untuk mendapatkan pandangan mengenai pemergian vokalis kumpulan XPDC, Syed Ismail Syed Ibrahim atau Mael yang menghembuskan nafas terakhir dalam perjalanan ke Hospital Pakar Sultanah Fatimah, Muar, Johor akibat sesak nafas kira-kira jam 8.41 malam kelmarin.Soalan diajukan berkenaanl irik lagu kumpulan XPDC yang dikatakan 'makan dalam' mengundang suasana tegang apabila Hattan bertanyakan semula penyampai berita itu mengenai sejarah dan siapa yang menulis lirik lagu kumpulan itu.

(Pembaca berita sebuah stesen televisyen (kiri) dan Hattan (kanan)

Hattan mengulangi semula soalan dan menegur penyampai berita yang didakwanya tidak membuat persediaan.Lebih memburukkan keadaan apabila penyampai berita itu menyebut nama komposer lain sebagai penulis lagu kumpulan XPDC. Hattan kemudian bertindak mematikan talian.selepas menyuarakan ketidakpuasan hati terhadap penyampai berita berkenaan yang didakwanya tidak membuat pengumpulan maklumat yang sewajarnya sebelum memulakan wawancara.


Grimes suka AI guna suaranya asal dapat royalti

NEW YORK, 25 April- Penyanyi Kanada, Grimes menyatakan pada Isnin bahawa dia tidak mempunyai masalah andai suaranya digunakan untuk lagu yang dijana teknologi kecederasan buatan AI, asalkan dia mendapat separuh daripada royalti.Penulis lagu, penerbit dan penghibur berusia 35 tahun itu berkata dalam catatan Instagramnya bahawa suaranya boleh digunakan pada mana-mana AI, dengan separuh bayaran royalti sama seperti ketika dia bekerjasama dengan mana-mana artis."Jangan ragu-ragu untuk menggunakan suara saya tanpa penalti," kata Grimes dalam catatan di akaun Instagramnya."Saya akan membahagikan 50% royalti pada mana-mana lagu hasil AI yang menggunakan suara saya."Grimes menambah bahawa dia tidak terikat dengan label rakaman dan boleh mengekalkan tawaran itu.Catatan penyanyi itu mengandungi rujukan kepada berita tentang AI digunakan untuk meniru penyanyi Kanada Drake dan The Weeknd.Penggunaan AI dalam muzik menjadi subjek perdebatan dalam industri, dengan sesetengahnya mengecam penyalahgunaan hak cipta dan yang lain memuji kehebatannya.Grimes ialah bekas pasangan boss Tesla Elon Musk, yang mempunyai dua anak bersama, termasuk seorang daripada ibu tumpang.Musk dalam pada itu telah menggelar AI sebagai ancaman kepada manusia namun pada masa yang sama melabur dalam teknologi itu.-AFP


Michelle Yeoh mahu wujudkan lebih banyak peluang buat penggiat filem tempatan

KUALA LUMPUR, 18 April- Pelakon Wanita Terbaik Oscar, Tan Sri Michelle Yeoh mahu mewujudkan lebih banyak peluang buat penggiat filem dari Malaysia untuk mengetengahkan bakat.Beliau menyatakan hasrat untuk bekerjasama rapat dengan pemilik-pemilik studio tempatan."Saya tahu ada pembikin filem yang hebat dari Malaysia dan kita hanya perlu, pertama sekali, mencipta peluang untuk mereka.Kita perlu mencipta platform yang akan mempamerkan bakat mereka," katanya sebelum acara bersama peminat di sini.

(Tan Sri Michelle Yeoh, Pelakon Wanita Terbaik Oscar / Foto REUTERS)

Yeoh mencipta sejarah pada Mac lalu sebagai pelakon Asia pertama yang memenangi anugerah berprestij itu dalam tempoh 95 tahun penganjurannya.Beliau dinobatkan sebagai Pelakon Wanita Terbaik menerusi lakonan hebatnya sebagai Evelyn Quan Wang dalam filem 'Everything Everywhere All at Once' arahan Daniel Kwan dan Daniel Scheinert.-REUTERS


Syamsul yusof, puteri sarah gagal capai persetujuan berpisah secara baik

KUALA LUMPUR, 18 April - Pengarah filem Syamsul Yusof dan isteri pertamanya, Puteri Sarah yang juga pelakon, hari ini gagal mencapai persetujuan untuk berpisah secara baik di Mahkamah Rendah Syariah Wilayah Persekutuan di sini.Peguam syarie Datuk Akberdin Abdul Kader yang mewakili Puteri Sarah memaklumkan kepada Hakim Syarie Akmalluddin Ilyas bahawa kedua-dua pihak (Puteri Sarah dan Syamsul) telah berbincang mengenai terma penyelesaian, namun gagal mencapai persetujuan."Usaha untuk menyelesaikan kemelut rumah tangga secara baik tidak berjaya. Oleh itu, saya mohon mahkamah membacakan laporan Jawatankuasa Pendamai (JKP) membabitkan pihak-pihak terlibat sebelum mahkamah mengambil tindakan sewajarnya," katanya yang turut memohon supaya prosiding diteruskan dengan pelantikan hakam.Hari ini ditetapkan untuk Syamsul atau nama sebenarnya, Mohd Shamsul Md Yusof, 39, melafazkan talak terhadap Puteri Sarah, 38, atau nama penuhnya Puteri Sarah Liyana Megat Kamaruddin selepas pasangan berkenaan mencapai persetujuan untuk membubarkan perkahwinan mereka secara baik dan aman.Sementara itu, peguam syarie Azmi Mohd Rais, yang mewakili Syamsul mengesahkan usaha untuk menyelesaikan kes tersebut secara baik tidak berjaya setelah draf perjanjian yang diserahkan kepada Puteri Sarah pada prosiding sebelum ini telah dipinda oleh wanita itu.Menurut Azmi, pihaknya mendapati terdapat beberapa perubahan dalam draf penjanjian dibuat oleh Puteri Sarah antaranya beliau masih ingin meneruskan kes saman sivil terhadap isteri kedua Syamsul, Ira Kazar atau nama sebenarnya Faghira Fatini dan keluarganya."Puteri Sarah juga menuntut mutaah tinggi dan beberapa aset lain yang tidak dipersetujui oleh anak guam saya," kata peguam itu.Mengenai permintaan peguam Akberdin untuk meneruskan prosiding di peringkat hakam, Azmi berkata pihaknya membantah kerana sesi JKP tidak dikendalikan dengan sempurna disebabkan prosiding itu dilaksanakan secara berasingan."Pihak-pihak serta wakil Puteri Sarah tidak berjumpa dengan Syamsul dan wakilnya kerana wanita itu enggan berjumpa dengan suami serta perkara itu diakui oleh Puteri Sarah menerusi TikToknya."Hakikatnya, sesi JKP itu berjalan secara berasingan… matlamat JKP adalah supaya wakil-wakil yang dilantik memujuk suami isteri untuk berdamai semula sebagai suami isteri, tetapi ia tidak berlaku.“Saya cadangkan supaya sesi JKP dibuat sekali lagi kerana kami tidak berpuas hati dengan pengendalian JKP itu. Yang Arif mempunyai kuasa untuk memecat JKP sebelum ini dan melantik JKP baharu," katanya dan mendakwa prosiding JKP itu adalah cacat.Mengenai dakwaan bahawa prosiding JKP dibuat secara tidak sempurna dan cacat, Akberdin berkata peguam defendan (Syamsul) tidak boleh membuat sebarang spekulasi berhubung perkara itu."Beliau tidak berada di situ semasa prosiding JKP itu berjalan, saya pun tidak berada di situ. Jadi beliau tidak boleh membuat kesimpulan prosiding itu adalah cacat," katanya.

Mahkamah kemudian menetapkan 25 Mei depan untuk memanggil pengerusi JKP bagi memberi penjelasan berhubung prosiding JKP yang dijalankan.Pada 16 Jan lepas, Puteri Sarah memfailkan permohonan cerai terhadap Syamsul atas alasan mereka tidak ada persefahaman dan berlaku shiqaq berpanjangan serta tidak lagi dapat hidup bersama sebagai suami isteri mengikut hukum syarak.Pasangan itu yang berkahwin pada 8 Mac 2014 dikurniakan dua anak, Shaikul Islam, 6, dan Sumayyah, 4.Pada 6 Jan lepas, Syamsul mendedahkan beliau sudah bernikah dengan Ira dalam video yang dikongsi menerusi Instagram.Sementara itu, Puteri Sarah ketika ditemui pemberita selepas prosiding berkata kes saman difailkannya terhadap Ira akan tetap diteruskan walaupun Syamsul memintanya menarik balik saman tersebut selain pelakon drama "Andai Itu Takdirnya" itu tidak bersetuju apabila suaminya meminta nafkah dua anak mereka, dikurangkan 30 peratus."Hari ini tiba-tiba nak diskaun, saya tak akan berganjak, demi anak-anak, saya sanggup berjuang. Saya tidak minta harta sepencarian dan apa yang saya minta hanya untuk anak-anak," katanya yang memakai busana serba putih. - BERNAMA


Kamal Adli sihat, Uqasha kongsi foto berdua terkini di IG

(Uqasha Senrose memuat naik foto bersama suaminya itu di Instagram (IG), semalam./FOTO IG Uqasha Senrose)

KUALA LUMPUR, 11 April- Pelakon Kamal Adli yang diserang ketika menghadiri satu pesta jualan di Singapura, bulan lalu dikhabarkan sihat oleh isterinya, Uqasha Senrose menerusi hantaran di Intstagram.Uqasha memuat naik foto bersama suaminya itu memaparkan dirinya yang bertelekung hitam, di samping Kamal.Dalam foto berkenaan, Kamal berkopiah hitam, kelihatan sihat selepas mengalami kecederaan akibat insiden berkenaan 12 Mac lalu.Dalam keterangan foto berkenaan, Uqasha meluahkan rasa syukur atas doa yang dititipkan buat mereka."Alhamdulillah untuk semua doa. Kamal kuat. Syukur ke atas mu Ya Allah #suamisayadahsihat," luah pelakon itu.Hantaran berkenaan menerima lebih 80,000 tanda suka dengan lebih 500 komen. Rata-rata pengikut pasangan selebriti itu bersyukur dan gembira dengan perkembangan terkini Kamal.

(Uqasha memuat naik hantaran menceritakan insiden menimpa suaminya yang diserang ketika menghadiri ekspo jualan di Singapura pada 12 Mac lalu/FOTO IG Uqasha Senrose)

Alhamdulillah, tapi nampak susut tu, semoga cepat sihat," tulis salah seorang pengikutnya."Alhamdulillah syukur sangat. Semoga Uqasha dan Kamal sentiasa dalam lindungan Allah, amin," doa salah seorang warga maya.

Pada 12 Mac lalu, Kamal, 36, cedera di bahagian kepala dan pipi selepas dipukul dengan baton oleh seorang individu ketika menghadiri 1 Expo Drive, Singapura.Akibat kecederaan dialami, Kamal terpaksa menjalani pembedahan segera di sebuah hospital di republik itu.Dalam insiden berkenaan penyerang Kamal berlagak seperti peminat ingin bergambar dengannya, dan kemudian bertindak menyerangnya.Insiden berkenaan turut mendapt reaksi Menteri Komunikasi dan Digital, Fahmi Fadzil yang tidak mahu perkara yang menimpa pelakon Kamal di Singapura berulang."Saya dan pihak kementerian sangat prihatin aspek keselamatan artis."Saya tidak mahu perkara ini berlaku kepada sesiapa, jada saya tunggu beberapa laporan insya-Allah", ujarnya.


Mawar Rashid 'Panic Attack', tiba-tiba tidak boleh berucap ketika lancar produk

KUALA LUMPUR, 10 April- Pelakon Mawar Rashid secara tiba-tiba menangis akibat serangan panik ketika sedang memberi ucapan pada majlis pelancaran produk baharunya.Ketika kejadian, suaminya, Raf Yaakob dilihat bijak mengawal situasi dengan menjelaskan keadaan sebenar Mawar yang berjuang melawan 'anxiety'.Raf tetap tenang memberi kata-kata semangat kepada Mawar agar dapat meneruskan ucapannya. Menurut Mawar, dirinya sudah lama menghidap 'anxiety' namun belum sempat mendapatkan sebarang rawatan."Mawar bersyukur suami begitu memahami dan sentiasa berusaha membantu Mawar mengawal perasaan ketika diserang 'anxiety'," katanya. Menceritakan keadaan pada hari kejadian diserang 'anxiety', Mawar berkata semuanya di luar kawalan."Mawar masa diserang panik rasa macam ada kejutan elektrik, badan jadi menggeletar dengan bibir pun rasa bergetar, semua serba tak kena," katanya.Mawar berkata, sokongan orang yang terdekat paling diperlukan bagi menangani 'anxiety' dengan lebih berkesan."Mawar bertuah ada suami yang sangat memahami, memang diakui sokongan ahli keluarga terutama pasangan sangat perlu.

(Mawar ditenangkan suami, Raf semasa berucap pada majlis pelancaran pruk terbaharunya)

"Setiap kali Mawar rasa lain macam, suami akan sentiasa bagi ruang dan menenangkan Mawar."Rakan-rakan pun selalu memahami dan ambil berat, antaranya Janna Nick dan wawa Zainal yang faham situasi dan pernah mengalami masalah serupa seperti mawar," katanya. Terdahulu, ketika memberi penerangan mengenai produk terbarunya itu, Mawar mengakui berasa sangat gementar, lalu memanggil pakar rawatan kulit ke pentas untuk memberi penjelasan lebih menyeluruh.Mawar ketika mahu memulakan ucapan dilihat secara tiba-tiba menangis, namun berjaya meneruskan ucapan selepas diberi dorongan suaminya yang senitiasa berada disisinya di atas pentas.Tahun lalu, Pelakon Mawar Rashid pernah mendedahkan mempunyai masalah ‘anxiety’ dan serangan panik yang teruk ketika hamil anak kedua.


Rosyam Nor dapat cucu kelima, anak minta beri nama

KUALA LUMPUR, 9 April- Penerbit dan pelakon Datuk Rosyam Nor selamat menimang cucu kelima, awal pagi semalam.Perkara tersebut dikongsikan oleh Rosyam menerusi catatan di Instagram meluahkan rasa syukurnya selepas kelahiran bayi berkenaan di bulan Ramadan yang mulia.Menerusi perkongsian tersebut, Rosyam kelihatan sangat teruja dapat mendukung cucu perempuannya itu yang sedang menangis.“Alhamdullilah. Hadiah besar dari Allah pada Ramadan kali ini."Lahir seorang lagi cucu penyambung zuriat aku jam 2.38 pagi tadi (semalam). Mak dengan ayahnya big boss @adraabyrosyam minta aku berikan nama,” tulisnya.Dalam perkongsian lain, Rosyam turut menyatakan buat masa kini dia masih belum memikirkan nama cucunya itu.

(Tangkap layar video 'Reels' di instagram Rosyam Nor/IG iamrosyam)

“Alhamdulillah semua orang tahu yang saya post dekat Instagram saya dapat cucu yang kelima, perempuan lagi."Nama dia belum lagi, saya tengah fikir lagi,” katanya.Menjengah ke ruangan komen, perkongsian tersebut telah meraih pelbagai reaksi yang rata-ratanya mengucapkan tahniah kepada penerbit itu.Tidak kurang juga yang memuji penampilan Rosyam yang pernah mendapat jolokan 'Hero malaya' suatu ketika dahulu masih segak walaupun sudah mempunyai lima cucu."Macam mana dah ada lima cucu tapi masih kacak?' memtik salah satu komen.Perkonsian itu mendapat lebih kurang 578 komen termasuk daripada rakan artis seperti Linda Rafar, Izzue islam dan Raja Ilya.Rakaman video 'Reels' itu turut mendapat lebih 30,00 tanda 'Like'.


Rapper Coolio meninggal dunia akibat terlebih dos dadah

LOS ANGELES, 7 April-Pengurus bekas penyanyi rap Coolio mendedahkan kematian penyayi itu disebabkan akibat kesan fentanyl iaitu iaitu sejenis ubat tahan sakit serta heroin dan syabu.Coolio atau nama sebenarnya Artis Leon Ivey Jr, meninggal dunia pada September 2022 di kediaman rakannya disini.Collio 59 tahun dilaporkan mengalami penyakit jantung dan asma dan telah mengambil phencyclidine atau PCP, sejenis dadah yang dapat menyebabkan kecelaruan mental dan emosi menerusi laporan yang dikeluarkan Koroner Los Angeles.Jarez Posey yang juga sahabat dan bekas pengurus penyanyi berkenaan memberitahu TMZ, sebuah laman berita selebriti, Coolio ditemui tidak memberi sebarang tindak balas ketika ditemui di bilik mandi.Collio disahkan meninggal dunia di tempat kejadian.Penyanyi rap tersohor itu memulakan kariernya di California pada penghujung 80-an dan menempa populariti pada 1995 setelah lagu "Gangsta's Paradise yang dimuatkan dalam album runut bunyi filem "Dangerous Minds" mencipta fenomena.Mendiang memenangi angerah Persembahan Rap Solo terbaik pada tahun 1996 dalam majlis Anugerah Grammy.Album Dangerous Minds terjual laris di seluruh dunia dan Gangsta's Paradise menduduki carta pertama di 16 buah negara dan menjadi lagu paling popular di Billboard pada 1995.-AFP


Ziana Zain bakal lancar lagu duet bersama penyanyi baharu

KUALA LUMPUR, 7 April- Penyanyi, Ziana Zain bakal mengubati kerinduan peminatnya menerusi lagu baharu yang bakal dilancarkan pertengahan tahun ini.Ziana berkata, lagu berkenaan adalah duet bersama seorang penyanyi baharu yang masih dirahsiakan identitinya.Kongsi Ziana, melodi indah lagu itu berjaya menambat hatinya dan ia sudah selesai proses rakaman bulan lalu."Harap terubatlah rindu peminat-peminat. Pasangan duet saya lelaki tetapi rahsia," katanya kepada pemberita di Majlis Malam Kasih Ramadan di sini.Populariti Ziana Zain atau nama sebenar Siti Roziana Zain, 55, mula meledak selepas mengeluarkan album sulung berjudul "Madah Berhelah" dan dijulang sebagai salah seorang diva pop yang paling berjaya di Asia Tenggara.


Jisoo Blackpink lancar album mini "ME"

SEOUL, 31 Mac- Jisoo dari kumpulan K-pop terkenal, Blackpink melancarkan penampilan pertama (debut) secara solo menerusi album mini berjudul "ME", hari ini.Syarikat pengurusan YG Entertainment memaklumkan, pra-pesanan bagi album sulung Jisoo yang terdiri daripada dua buah lagu termasuk lagu utama "Flower" itu telah melebihi sebanyak 1.31 juta pesanan, setakat semalam."Flower" meraih lebih 11 juta tontonan sejak dilancarkan secara rasmi menerusi YouTube, tiga jam lalu.Blackpink menjadi salah satu kumpulan gadis paling berjaya di dunia, sejak debut mereka pada 2016 dengan memecahkan rekod mempunyai pengikut paling ramai di YouTube sebagai artis.Jennie menjadi ahli pertama melancarkan lagu solo pada 2018, diikuti Rose dan Lisa pada 2021.Kumpulan itu memulakan jelajah dunia "Born Pink" di Seoul pada Oktober 2022 yang dijadualkan berlangsung sehingga Jun. -Reuters


Che Ta ajak wanita buat duit, bangkit berjaya

DAMANSARA, 3 April- Pernah diiktiraf antara 100 CEO Muda Terbaik Anjuran Ikon Malaysia pada 2019, Rozita Che Wan meneruskan usaha dalam bidang perniagaan untuk rangkaian produk inai terbaharunya.Berkolaborasi bersama usahawan Anas Zahrin beberapa tahun lalu, Rozita, atau lebih mesra disapa Che Ta berkata usaha sama itu membuka banyak peluang kepada banyak pihak terutamanya wanita serta ibu tunggal."Kita kena bagi manfaat kepada orang lain, bila saya buat duit saya mahu orang lain juga dapat sama-sama buat duit, jana pendapatan. "Bagaimana cara buat duit ialah melalui siri produk yang kami lancarkan. Kami buka peluang untuk semua jadi rakan kongsi niaga, jadi ejen, stokis, bermula tanpa modal."Kami mahu bantu khususnya wanita jana pendapatan, bangkit berjaya," katanya ketika ditemui semasa pelancaran inai segera 'Set Kuku Letups' di GlamHall, di sini baru-baru ini.Pada majlis berkenaan Che Ta mengalu-alukan 100,000 wanita tidak kira status untuk menjana pendapatan bersamanya pada musim Ramadan dan Aidilfitri ini.“Lebih kurang RM7 juta ingin kami kongsi bersama 100,000 wanita untuk projek ‘mega Inai Che Ta’ ini.“Jangan berpeluk tubuh lagi, jom sama-sama kita jana pendapatan untuk bulan puasa dan raya ini,” ujarnya lagi.Sementara itu, Anas selaku pengasas utama jenama terbabit mensasarkan lebih 50,000 unit sasaran jualan bakal dicapai selama dua bulan dari Mac hingga April di Malaysia.“Berdasarkan rekod kejayaan kami terdahulu, angka 50,000 untuk dicapai dalam tempoh dua bulan tidak mustahil. Saya dan Che Ta percaya dengan niat kami ingin terus membantu dan berkongsi rezeki dengan semua.

(ANAS dan Che Ta  mahu membantu lebih ramai menjana pendapatan sempena musim perayaan menerusi perniagaan set inai)

Pada majlis itu juga tetamu turut dihiburkan dengan persembahan memukau artis tanah air seperti Alyah, Shiha Zikir, Indah Ruhaila, Bob Yusof, Hazama, Imran Ajmain. dan Irfan HarisMajlis dianjurkan juga sebagai simbolik ukhuwah Che Ta dan Anas yang sudah terjalin hampir 13 tahun.Ia juga bagi menghargai rakan media dan peminat inai keluaran mereka.


Ibnor Riza hidap kanser limfoma, Persatuan Karyawan hulur sumbangan

(Presiden Karyawan, Datuk Freddie Fernandez menyerahkan sumbangan kepada Ibnor)

PORT DICKSON, 30 Mac- Penyanyi popular era 1980-an, Ibnor Riza yang menghidap penyakit kanser limfoma tahap empat kini menjalani rawatan berkala di Hospital Tuanku Jaafar, Seremban.Bagi rawatan kanser itu, beliau perlu menjalani lapan kali rawatan kimoterapi. Jelasnya, kawalan emosi sangat penting waktu ini untuk beliau terus kuat berjuang melawan penyakit tersebut."Saya amat gembira  kerana ada inisiatif  daripada Persatuan Karyawan Malaysia (Karyawan) ada juga dari persatuan lain seperti yayasan kebajikan Artis Malaysia, Yayasan Artis Veteran Malaysia yang sudi bertanya khabar membuat sumbangan untuk saya dan saya rasa amat terhutang budi dan rasa amat dihargai," katanya.

Sementara itu, Persatuan Karyawan turut mengambil kesempatan menghulurkan sumbangan buat pendendang lagu Mimpi Yang Tak Sudah itu, bagi meringankan beban yang ditanggung.Presidennya, Datuk Freddie Fernandez berkata, pihaknya komited dalam memastikan dana buat penggiat seni tanah air dapat membantu meringankan beban ahlinya."Inilah cara kita berterima kasih tunjukkan kesyukuran kita kepada beliau  atas semua sokongan semasa beliau memerlukan kawan kita berada di sisi beliau, jadi kita harap beliau akan teruskan dengan rawatan dan cepat pulih dan mulakan balik aktiviti seni dia dan teruskan kerjaya dan karyanya sebagai seorang penyanyi di negara ini," ujarnya.Pada 19 Februari lalu, Ibnor dikejarkan ke Unit Rawatan Rapi (ICU) Hospital Port Dickson, Negeri Sembilan selepas pengsan di rumahnya.Sebelum itu, dia tiba-tiba diserang pelbagai jenis penyakit seperti kencing manis, tahap kolestrol tinggi, buasir, darah tinggi dan migrain yang teruk.Ibnor mendapat tahu tentang keadaanya itu selepas melakukan pemeriksaan doktor akibat bengkak pada leher yang dialami.


Amelia Henderson diarah bayar lebih RM200,000 kepada A Aida

(Amelia Henderson ketika tiba di perkarangan mahkamah)

KUALA LUMPUR, 7 April- Mahkamah Sesyen Sivil Kuala Lumpur memerintahkan pelakon, Amelia Henderson untuk membayar lebih RM200,000 kepada syarikat produksi A Aida Production Sdn Bhd, berhubung isu pelanggaran kontrak sebuah drama, tahun lalu.Hakim, Zulqarnain Hassan memutuskan demikian selepas mendapati Amelia selaku defendan telah melanggar terma-terma kontrak dalam filem Sekali Lagi Cinta Kembali.Dalam prosiding hari ini, peguam, Ashmadi Othman mewakili syarikat produksi itu selaku plaintif manakala Amelia pula diwakili peguam Wan Nurliyana Abdul Rahman. Tiga saksi daripada plaintif termasuk A Aida dan tiga saksi defendan termasuk Amelia sendiri hadir untuk memberi keterangan sepanjang proses perbicaraan yang bermula 1 November tahun lepas.Semasa perbicaraan, seorang pengurus syarikat produksi memberitahu bahawa A Aida Production Sdn Bhd terpaksa menanggung kerugian akibat pelanggaran perjanjian yang dilakukan Amelia.Sementara Amelia tetap dengan pendirian menafikan melanggar kontrak ketika dia menerima tawaran dan membintangi drama berjudul Sekali Lagi Cinta Kembali.


Lance Reddick meninggal dunia

LOS ANGELES, 18 Mac- Pelakon Lance Reddick yang memainkan watak leftenan polis Baltimore Cedric Daniels dalam rancangan TV popular "The Wire" telah meninggal dunia, kata publisitinya pada Jumaat. Reddick, 60 tahun yang turut muncul dalam siri filem "John Wick" bergandingan dengan Keanu Reeves, ditemui mati di rumahnya di kawasan Studio City di Los Angeles, lapor TMZ."Pelakon terkenal Lance Reddick meninggal dunia secara tiba-tiba pagi ini kerana sebab semula jadi," kata publisiti Mia Hansen kepada AFP."Lance akan sangat dirindui."Reddick menjadi terkenal pada tahun 2000 dalam drama penjara HBO "Oz" di mana dia melakonkan watak detektif yang menyamar, memerangi perdagangan dadah, tetapi tidak lama kemudian terlibat dalam ketagihan.Tetapi kerana peranannya dalam "The Wire" dia menjadi terkenal.Siaran menerusi HBO, yang berlangsung selama lima musim, "The Wire" mengisahkan polis bahagian narkotik yang menentang geng dadah di bandar itu."The Wire" sering disebut sebagai salah satu rancangan TV terbaik.Ia terkenal dengan beberapa bintangnya, termasuk Dominic West, Idris Elba, Wendell Pierce, Michael B. Jordan dan mendiang Michael Kenneth Williams, yang menyampaikan salah satu persembahan paling unik dalam sejarah skrin terkini sebagai Omar Little.Selepas "The Wire," Reddick beraksi dalam "John Wick" sebagai Charon, seorang penyambut tetamu di hotel New York yang bekerja bersama pembunuh upahan Reeves.Reeves dan pengarah "John Wick" Chad Stahelski memberitahu Variety bahawa mereka berkabung atas kehilangan ahli pelakon itu.“Kami amat sedih dan sedih atas kehilangan rakan sekerja kami yang tercinta,” kata satu kenyataan."Beliau adalah seorang profesional yang sempurna dan kami sangat gembiran bekerja dengannya."Rakan bintang "The Wire" Pierce memberi penghormatan di Twitter dengan menyebut "seorang lelaki yang mempunyai kekuatan dan keanggunan yang hebat. Lambang kelas."Kematian Reddick adalah "dukaan pedih yang tidak dijangka untuk keluarga artistik kami. Penderitaan yang tidak dapat dibayangkan untuk keluarga dan orang tersayangnya.RIP."Turut berduka, penulis genre seram Stephen King menulis tweet bahawa dia telah separuh menonton semula "The Wire.""Pelakon hebat; lelaki hebat. Ini berita sedih," tulisnya.Pelakon Ben Stiller pula mengatakan Reddick adalah seorang pelakon yang menarik, beliau mengimbau kembali bagaimana Reddick bekerja dengan ibunya, Anne Meara, dalam sebuah drama."Dia hebat dalam hal itu dan semua yang dia lakukan," katanya dalam tweet.Reddick meninggalkan isterinya Stephanie Reddick, dan dua anak Yvonne Nicole Reddick dan Christopher Reddick.-AFP


Mentega Terbang, KKD tunggu siasatan polis selesai

KUALA LUMPUR, 16 Mac- Kementerian Komunikasi dan Digital (KKD) tidak akan mengeluarkan sebarang kenyataan berhubung filem Mentega Terbang kerana siasatan masih dijalankan oleh pihak polis.Jelas Menterinya, Fahmi Fadzil, buat masa ini, semua pihak yang terlibat perlu bekerjasama dengan polis termasuk beliau sendiri. "Isu ini sedang disiasat oleh pihak polis. Justeru, saya tidak akan memberikan komen. Kita akan melalui proses melibatkan kerjasama dengan pihak polis sebagai contoh, sekiranya saya dipanggil untuk keterangan, saya juga akan hadir kerana ia termaktub dalam undang-undang.Arahan pihak berkuasa kita perlu patuhi dan meberikan kerjasama," kata Fahmi kepada pemberita di ibu negara, hari ini.Sebelum ini, sebuah Pertubuhan Bukan Kerajaan (NGO), FreedomFilmFest telah melancarkan petisyen terhadap filem Mentega Terbang bagi mendapatkan sokongan.Filem arahan Mohd Khairi Anwar Jailani tersebut didakwa bertentangan dengan akidah Islam dan sedang disiasat oleh pihak berkuasa.


Michelle Yeoh rangkul anugerah Oscar

(Tan Sri Michelle Yeoh memberi ucapan selepas menerima anugerah Oscar / AFP)

HOLLYWOOD, 13 Mac- Tan Sri Michelle Yeoh pada Ahad melakar sejarah apabila menjadi wanita Asia pertama memenangi trofi Pelakon Wanita Terbaik pada acara Anugerah Akademi ke-95 (Oscars 2023) menerusi filem Everything Everywhere All at Once.Aktres itu menambat hati juri Akademi menerusi lakonan watak Evelyn Wang, seorang pemilik kedai dobi Cina-Amerika yang terperangkap dalam audit cukai, gagal dalam perkahwinan dan bergelut untuk berhubung dengan anak perempuannya, Joy.Michelle dalam ucapannya mendedikasikan kemenangan paling manisnya itu kepada ibunya, Datin Janet Yeoh yang sentiasa disebut sebagai tulang belakang kejayaan beliau.“Saya akan membawa pulang trofi ini kepada ibu saya yang sedang menonton di Kuala Lumpur, Malaysia bersama seluruh ahli keluarga dan rakan-rakan,” kata Michelle.Aktres kelahiran Ipoh itu, mengetepikan Andrea Riseborough yang membintangi filem To Leslie; Cate Blanchett (Tar); Michelle Williams (The Fabelmans) dan Ana de Armas (Blonde).Sebelum ini, Michelle turut meraih trofi dalam beberapa acara anugerah termasuk Anugerah Golden Globe dan Screen Actors Guild Awards (SAG).

Artikel berkaitan:Michelle Yeoh menang Pelakon Wanita Terbaik di Anugerah Screen Actors GuildMichelle Yeoh rangkul Golden GlobesFilem Michelle Yeoh dan Cate Blanchett ungguli pencalonan Anugerah SpiritSelain kategori Pelakon Wanita Terbaik yang dimenangi Michelle, filem Everything Everywhere All at Once turut meraih enam kategori lain pada Anugerah Akademi.Ia termasuk Pengarah Terbaik, Pelakon Pembantu Wanita Terbaik yang disandang oleh Jamie Lee Curtis dan Pelakon Pembantu Lelaki Terbaik dimenangi Ke Huy Quan selain Lakon Layar Terbaik dan Suntingan Terbaik.Pada acara kemuncak, filem tersebut turut dinobat selaku Filem Terbaik.Menerusi gabungan aksi, jenaka dan drama yang unik, filem tersebut mengisahkan pengembaraan seorang pemilik kedai dobi berketurunan Cina Amerika yang bergelut dengan masalah percukaian sehingga didatangi agen Perkhidmatan Hasil Dalam Negeri (IRS).

(Filem Everything Everywhere All at Once meraih trofi Filem Terbaik / AFP)

(Dari kiri, Ke Huy Quan, Michelle Yeoh, Brendan Fraser dan Jamie Lee Curtis pada Anugerah Akademi Tahunan ke-95 pada 12 Mac 2023 di Hollywood, California / AFP)

Berita berkaitan: Jamie Lee Curtis, Ke Huy Quan menang anugerah Oscar


Jamie Lee Curtis, Ke Huy Quan menang anugerah Oscar

(Jamie Lee Curtis (kiri) dan Ke Huy Quan / AFP)

HOLLYWOOD, 13 Mac- Selepas hampir 50 tahun bergelumang dalam kancah skrin besar, Jamie Lee Curtis akhirnya berjaya merangkul anugerah Oscar dalam kategori Pelakon Pembantu Wanita Terbaik.Curtis yang menyambut hari jadinya yang ke-64 tahun pada Ahad telah membawa pulang Anugerah Akademi pertama pada pencalonan pertamanya kerana memainkan watak juruaudit cukai bermuka masam yang menyiasat pemilik kedai dobi Evelyn Wang (Michelle Yeoh) dalam 'Everything Everywhere All at Once'.Selepas 46 tahun berkecimpung dalam dunia lakonan, ia pastinya merupakan detik yang paling membanggakan, dan salah satu yang ibu bapanya tidak pernah dicapai."Saya baru sahaja memenangi Oscar!" katanya sambil menangis di akhir ucapannya, di mana dia memberi penghormatan kepada ibu bapanya, suami dan anak-anaknya, peminat dan rakan sekerja.Curtis ialah satu-satunya bintang bukan Asia yang terkenal dalam ensembel filem itu dan salah satu daripada empat calon Anugerah Akademi bersama Yeoh, Ke Huy Quan dan Stephanie Hsu, yang juga dalam kategori sama. Ketika ejen IRS Deirdre Beaubeirdre (Curtis) mengenangkan semua kesilapan yang telah Evelyn lakukan pada cukainya, watak-watak itu semua telah dibawa ke dalam pertempuran epik merentasi pelbagai alam semesta untuk menyelamatkan manusia daripada penjahat yang kuat.Curtis, menukar imejnya dalam 'Everything'sebagai Deirdre yang bertubuh kurus, yang memakai bob yang gemuk, baju 'turtleneck' mustard dan vest sweater kuning lemon."Saya menyayangi Deirdre kerana saya tahu betapa sunyinya dia dan saya tahu betapa dia dilupakan. Saya faham apa yang ada di dalam dirinya," kata Curtis kepada The Washington Post.Curtis mengungguli pencalonan mengenepikan pemenang Golden Globe Angela Bassett ("Black Panther: Wakanda Forever), Kerry Condon (The Banshees of Inisherin), Hong Chau (The Whale) dan Stepahie Hsu juga dari filem sama.Sementara itu, filem 'Everything Everywhere All at Once' turut mendominasi kategori Pelakon Pembantu Lelaki Terbaik.Huy Quan, 51, yang berasal dari Vietnam, menambat hati juri melalui watak Waymond Wang yang dilakonkan dalam filem arahan Daniel Kwan dan Daniel Scheinert itu.Huy Quan yang sebelum ini memenangi kategori Pelakon Pembantu Terbaik Filem Muzikal/Komedi, Anugerah Golden Globe Ke-80, menewaskan Brendan Gleeson yang membintangi filem The Banshees of Inisherin, Brian Tyree Henry (Causeway), Judd Hirsch (The Fabelmans) dan Barry Keoghan (The Banshees of Inisherin).- AFP


Ruben Ostlund dipilih sebagai Ketua Juri Festival Filem Cannes

PARIS, 28 Februari-Pengarah filem terkenal Sweden dan pemenang dua kali Palme d "Or Ruben Ostlund, dilantik sebagai ketua juri pada Festival Filem Cannes yang dijadualkan berlangsung Mei depan menurut kenyataan yang dikeluarkan oleh penganjur.Pengarah berusia 48 tahun itu sebelum ini telah memenangi anugerah utama Festival Filem Cannes pada 2017 menerusi filem "The Square” dan 2022 menerusi filem “Triangle of Sadness”.Ostlund berkata pemilihannya sebagai Ketua Juri pada festival berprestij itu adalah suatu penghormatan buat dirinya dan kebangaan buat industri perfileman Sweden."Saya gembira dan rendah hati dengan kepercayaan yang diberikan oleh penganjur menjadi Ketua Juri bagi pertandingan tahun ini", katanya.Pemilihan Ostlund sebagai ketua Juri menjadikannya sebagai anak seni Sweden kedua terpilih selepas Ingrid Bergman.Sementara itu, pemilihan filem bagi festival filem Cannes akan diumumkan bulan hadapan bersama beberapa lagi anggota juri yang lain.-AFP

( Pengarah Filem, Ruben Ostlund/ Foto AFP)


Warner Bros dedahkan Francais LOTR terbaharu dalam pembikinan

LOS ANGELES, 24 Februari- Warner Bros mengesahkan filem francais Lord Of The Rings (LOTR) sedang didalam pembikinan.Ketua Pegawai Eksekutifnya, David Zaslav memberitahu syarikat gergasi itu telah melantik ketua studio, Mike De Luca dan Pam Abdy bagi mengadakan perjajian untuk menghasilkan lebih banyak filem berdasarkan buku epik fantasi karya JRR Tolkien."Saya berbesar hati mengumumkan Mike dan Pam telah menandatangani perjanjian bagi menghasilkan trilogi LOTR yang baharu", ujarnya.Tambah Zaslav, pihaknya teruja dengan projek terbaharu ini dan menganggap filem berkenaan sangat ikonik dari sudut penceritaan."LOTR merupakan filem francais yang mempunyai jalan cerita yang unik dan kami teruja untuk kembali menghasilkan filem terbaharu", katanya lagi.Zaslav tidak mendedahkan butiran lanjut berkaitan filem terbaharu itu, namun, pengarah filem tersebut Peter Jackson menerusi satu kenyataan kepada AFP mendedahkan pengumuman itu sesuatu yang ditunggu oleh pasukannya."Kami mengalu-alukan pengumuman tersebut dan bakal berbincang lanjut dengan mereka berkaitan perancangan seterusnya berkaitan LOTR pada masa depan", kata Jackson.Filem Francais LOTR karya Jackson menuai kutipan kira-kira 3 bilion dolar di pawagam seluruh dunia dan memenangi 17 anugerah Oscars termasuk Filem Terbaik 2003 bagi trilogi "The Return of the King."Filem francais itu dibintangi pelakon-pelakon seperti Elijah Wood, Ian McKellen, Viggo Mortensen dan Cate Blanchett-AFP

(Filem Francais Lord Of The Rings/www.pcgamer.com)


Alec Baldwin disaman keluarga Hutchins

NEW YORK, 11 Februari- Bintang Hollywood, Alec Baldwin disaman susulan insiden kematian pengarah sinematografi yang ditembak mati dalam set penggambaran 'Rust' pada 2021.Saman tersebut difailkan ibu, bapa dan kakak kepada mangsa yang turut melibatkan penerbit filem berkenaan.Tuntutan itu difailkan di Los Angeles bagi pihak keluarga mangsa, Halyna Hutchins yang tinggal di Ukraine.Hutchins maut apabila pistol yang dipegang Baldwin tertembak ketika latihan di New Mexico pada Oktober 2021.Turut cedera pengarah filem, Joel Souza.Menurut peguam, tuntutan itu adalah untuk mencari jumlah pampasan bagi tekanan emosi, kecuaian dan kehilangan.Baldwin, 64 tahun, sebelum ini telah menafikan sekeras-kerasnya bertanggungjawab atas kematian Hutchins.Sebelum ini, beliau dan Hannah Gutierrez-Reed, individu bertanggungjawab menguruskan senjata di set penggambaran, sudah pun menghadapi tuduhan pembunuhan yang boleh menyebabkan mereka dipenjara.-AFP


Pelakon utama, Farid Kamil yang memegang watak Datuk Seri Anwar Ibrahim pada sidang media filem ANWAR The Untold Story di W Hotel, Kuala Lumpur.

KUALA LUMPUR, 1 Mac- Filem Anwar, The Untold Story yang mengisahkan ranjau politik Perdana Menteri Datuk Seri Anwar Ibrahim dijangka menemui penonton di pawagam seluruh negara secara rasmi Mei ini.Penerbit Eksekutif filem berkenaan Zukiflee Anwar Haque, atau lebih dikenali sebagai Zunar, berkata filem itu digarap berdasarkan kisah sebenar yang berlaku dalam sebahagian hidup Anwar ketika mula menjawat jawatan Menteri Kewangan dari 1991 hingga beliau dipecat pada 1998.“Cerita dalam filem ini versinya daripada Anwar sendiri, ada juga versi yang jarang didengari oleh rakyat Malaysia dan daripada domain awam tetapi yang terpendam, contohya cerita laporan siasatan lengkap beliau ketika dalam lokap.“Sama ada ini diterima sebagai kebenaran, terpulang kepada penonton tetapi kami telah berusaha semaksimum mungkin mengambil cerita-cerita yang tercatat dalam perundangan dan hasil temu bual dengan orang yang terlibat,” katanya pada sidang media filem itu di sini hari ini.Filem yang mendapat sentuhan pengarah Indonesia Viva Westi itu dibintangi pelakon terkenal tanah air antaranya Farid Kamil Zahari, yang memegang watak utama sebagai Anwar, dan Hasnul Rahmat (Tun Dr Mahathir Mohamad) dengan dibantu pelakon Indonesia seperti Acha Septriasa (Datuk Seri Dr Wan Azizah Wan Ismail), Piet Pagau dan Dewi Irawan.

(Filem Anwar, The Untold Story temui penonton Mei ini)

Selain Malaysia, filem itu turut menjalani penggambaraan di Indonesia dengan kos sebanyak RM10 juta.Mengulas lanjut, Zunar berkata hasrat menerbitkan filem itu bukan dibuat selepas Anwar dilantik sebagai Perdana Menteri ke-10 sebaliknya idea tersebut sudah ada sejak 20 tahun lepas ketika awal gerakan reformasi.“Sebenarnya, saya sendiri mencatatkan cerita perjuangan Anwar sejak reformasi lagi dan saya memang ada hasrat untuk ia dijadikan filem tetapi tidak pernah kesampaian sehinggalah saya berhubung dengan Viva pada sekitar Ogos 2021.“Selepas berkenalan lebih seminggu, barulah ada perbincangan serius untuk membuat filem seterusnya membangunkan skrip,” katanya.Beliau berkata filem itu bukan berunsur politik namun mesej yang ingin ditonjolkan adalah berkisar mengenai seorang tokoh politik yang secara konsisten serta tegas menentang amalan rasuah dan akhirnya meringkuk di penjara.“Sama ada Anwar menjadi Perdana Menteri atau tidak, ia tidak timbul, kami tetap angkat filem ini dan percaya mesej yang ada adalah baik dan perlu disampaikan kepada orang ramai serta diangkat sebagai dokumentasi sejarah.“Bagaimanapun, kami boleh dikatakan bernasib baik apabila sebaik sahaja filem ini siap keadaan politik sudah berubah dan ia menjadi bonus kepada kami yang akhirnya dapat ditayangkan di pawagan kelak,” katanya.Farid Kamil pula berkata beliau bertuah kerana sejak bergelar pelakon belum pernah lagi diberi tanggungjawab yang besar untuk memegang watak pemimpin politik yang kuat pengaruhnya di dalam dan luar negara seperti Anwar.“Saya sempat berjumpa beliau dua, tiga kali sebelum Parlimen dibubarkan, beliau banyak membantu saya untuk memahami situasi sebenar apa yang ditulis di dalam skrip.“… dan momen yang paling indah bagi saya ialah apabila filem ini siap, beliau diangkat sebagai Perdana Menteri yang ke-10… akhirnya doa saya dan juga jutaan rakyat Malaysia lain termakbul untuk melihatnya,” katanya.-BERNAMA


Tahniah kepada penerbit filem animasi Mechamato - Fahmi

KUALA LUMPUR, 10 Februari- Menteri Komunikasi dan Digital, Fahmi Fadzil merakamkan ucapan tahniah kepada Animonsta Studios (Monsta) atas kejayaan siri animasi Mechamato terbitannya memenangi kategori Anime Fan Award di Tokyo Anime Award Festival (TAAF) 2023.Dalam hantaran di laman Facebook, Fahmi berkata animasi Mechamato itu mengharumkan nama Malaysia dengan mencatat sejarah sebagai animasi luar Jepun pertama yang berjaya menang anugerah berkenaan.Beliau berkata, Mechamato harumkan nama Malaysia dengan mencatat sejarah animasi luar Jepun pertama yang berjaya menang anugerah ini, wajar menjadi inspirasi buat pemain-pemain industri animasi tempatan.

(Menteri Komunikasi dan Digital, Fahmi Fadzil)

“Kerajaan akan sentiasa menyokong usaha-usaha industri terutamanya dalam menghasilkan karya berkualiti tanpa mengetepikan nilai tempatan,” katanya.


Mechamato cipta sejarah, menang anugerah Anime Fan Award di Tokyo

KUALA LUMPUR, 10 Februari- Siri animasi Mechamato mencipta sejarah apabila menjadi animasi luar Jepun yang pertama diumum sebagai pemenang bagi kategori anugerah ‘Anime Fan Award’ di Tokyo Anime Award Festival (TAAF) 2023. Ketua Pegawai Eksekutif Animonsta Studios (Monsta) Nizam Abd Razak berkata, kemenangan itu ialah satu permulaan yang baik untuk siri animasi terbitan studio tempatan itu di pasaran Jepun serta pasaran antarabangsa. “Kami berterima kasih kepada semua yang mengundi Mechamato. Kami sangat teruja dengan anugerah Tokyo Anime Award Festival dari Jepun, sebuah negara yang terkenal dengan industri animasi mereka.“Monsta yakin Mechamato akan dapat memikat hati penonton Jepun terutama daripada golongan kanak-kanak kerana konsepnya yang unik dan ceritanya yang penuh dengan nilai-nilai murni,” katanya dalam satu kenyataan hari ini. Keputusan itu diumumkan menerusi laman rasmi TAAF yang menyaksikan Mechamato berjaya meraih sebanyak 40,590 undian daripada peminat animasi, mendahului 50 lagi pesaing dalam kategori sama. Mechamato layak untuk dipertandingkan setelah animasi itu ditayang di saluran Cartoon Network Japan pada Mac 2022. Populariti siri animasi dari Malaysia itu melonjak naik apabila ia disiarkan di platform penstriman Netflix Jepun pada Oktober 2022.Sementara itu, Pengarah Pemasaran Monsta Faiz Zainal Aabidin dalam kenyataan sama berkata anugerah itu diharapkan dapat menjadi batu loncatan untuk pihaknya mendapatkan keyakinan para pengedar di Jepun untuk menerima hasil karya anak Malaysia. “Terima kasih diucapkan kepada Cartoon Network Japan kerana memberi kepercayaan kepada siri animasi Mechamato.

“Kami tidak mahu berhenti hanya di sini. Monsta akan terus berusaha untuk membawa siri Mechamato ke stesen televisyen tempatan Jepun, dan kalau mampu, untuk menayangkan Mechamato Movie di pawagam Jepun juga,” katanya. Siri Mechamato kini ditayangkan di lebih 70 negara termasuk Jepun, Korea Selatan, Australia, New Zealand dan India.Mechamato Movie yang ditayangkan di pawagam seluruh Malaysia pada 8 Disember 2022 kini telah berjaya meraih kutipan lebih RM36 juta dan masih ditayangkan di pawagam tempatan untuk minggu yang ke-10. -BERNAMA


Filem Coast Guard: Ops Helang jadi platform kenali MARITIM Malaysia

LANGKAWI, 9 Februari-Siapa sangka filem Coast Guard: Ops Helang (CGMOH) yang sebelum ini hanya dianggap sebagai hiburan sebenarnya mampu menjadi wahana kepada masyarakat dari sudut memberi penerangan mengenai fungsi dan peranan sesebuah agensi penguatkuasaan di negara ini. Menjelang sambutan Hari Ulang Tahun ke-18 Agensi Penguatkuasaan Maritim Malaysia (MARITIM) pada 15 Februari nanti, masyarakat berpeluang mengenali agensi kerajaan itu secara lebih dekat setelah menonton filem berkenaan.

Satu tayangan khas filem tersebut diadakan di MM Cineplex, Langkawi Parade Megamall malam kelmarin.Rata-rata penonton yang hadir ke panggung begitu teruja setelah menonton filem tersebut. Ini dibuktikan dengan sambutan yang cukup meriah diberikan oleh penoton yang terdiri daripada pemimpin tempatan, wakil jabatan kerajaan daerah Langkawi, ahli persatuan nelayan dan pelajar kolej vokasional.Beberapa pelakon filem berkenaan seperti Julia Farhana Marin, Kodi Rasheed, Akmal Ahmad dan Trisha Ooi turut hadir memeriahkan tayangan khas itu.Pihak MARITIM Malaysia turut menyediakan pameran berkaitan agensi itu di ruang legar pawagam bagi tatapan dan informasi kepada penonton.Filem CGMOH kini ditayangkan di 144 pawagam seluruh negara termasuk Singapura dan Brunei bermula pada 2 Februari lalu.

Filem berkenaan kini sudah meraih lebih RM2.5 juta setelah 6 hari tayangan di pawagam.

Filem Coast Guard: Ops Helang diarahkan oleh Allahyarham Pitt Hanif mengisahkan mengisahkan tentang kehidupan Pegawai Pasukan Tindakan Khas dan Penyelamat MARITIM iaitu Leftenan Maritim Hafiz yang ingin memulakan kehidupan baharu di sebuah pulau.

Keputusan itu dibuat olehnya selepas mengalami Gangguan Stress Pasca Trauma (PTSD) akibat kehilangan rakan setugasnya dalam sebuah operasi.

Namun, ketika majlis pertunangan Hafiz dan Nurul, sekumpulan penjenayah yang tidak dikenali menyerang dan menculik Hafiz, Nurul dan ibu bapa serta beberapa tetamu lain termasuk beberapa Anggota MARITIM untuk dijadikan tebusan.

Pegawai Penyiasat MARITIM daripada Bahagian Siasatan Jenayah Maritim, Leftenan Maritim Melati ditugaskan untuk menyiasat kes tersebut.

Krisis terus meruncing apabila kumpulan penjenayah berterusan mencabar Hafiz dan APMM, lalu satu operasi besar-besaran diaktifkan sehingga kumpulan penjenayah terbabit tumpas.

(Penonton yang hadir pada tayangan khas filem Coast Guard: Ops Helang di MM Cineplex, Langkawi/FOTO RTM)


Konsert AR Rahman tinggalkan kesan mendalam untuk rakyat Malaysia

KUALA LUMPUR, 6 Februari- Walaupun lebih seminggu berlalu sejak maestro muzik legenda AR Rahman mengadakan konsert yang menakjubkan di Kuala Lumpur, persembahannya masih menjadi bualan di media sosial dengan pelbagai ulasan dibuat mengenai kandungan konsert itu.Kebanyakan mereka secara umumnya memuji persembahan hebat komposer muzik India yang memenangi Oscar itu dalam konsert 'AR Rahman–Secret of Success–Live in Malaysia 2023' yang diadakan di Stadium Nasional Bukit Jalil pada 28 Januari lepas.Ramai berkata konsert mega itu mendedahkan sisi berbeza komposer muzik India itu yang jarang disaksikan oleh peminat.“Konsert itu dihadiri 72,137 penonton, dengan kira-kira 18,000 warga asing turut hadir,” kata Pengasas dan Pengerusi DMY Creation Datuk Mohamed Yusoff, selaku penganjur konsert itu menerusi catatan di Instagram, baru-baru ini.Beliau berkata konsert itu disebut-sebut sebagai yang terbesar melibatkan artis India ke Malaysia, adalah sesuatu yang patut dibanggakan rakyat Malaysia kerana mereka telah menyumbang dalam meningkatkan ekonomi domestik negara melalui penjualan tiket.Selain mencipta rekod dengan kehadiran yang besar, Mohamed Yusoff berkata konsert itu unik kerana Team Sound & Light (TSL) selaku pembekal industri hiburan yang paling berpengalaman di Malaysia, mendapat tempat dalam Malaysia Book of Records untuk penganjuran konsert terbesar itu.Kira-kira 4,000 orang telah bekerja tanpa mengenal penat lelah untuk memastikan konsert itu berjaya, di mana skrin besar beresolusi 24k diletakkan di kedua-dua belah pentas, membolehkan peminat menyaksikan pemandangan konsert yang menakjubkan itu, katanya.

(AR Rahman / FOTO FB FAHMI FADZIL)

Dianjurkan sempena sambutan 30 tahun perjalanannya dalam industri muzik, konsert AR Rahman itu diserikan lagi dengan kehadiran Perdana Menteri Malaysia, Datuk Seri Anwar Ibrahim dan isterinya, Datuk Seri Dr Wan Azizah Wan Ismail.Konsert itu menandakan kepulangan komposer muzik itu ke Kuala Lumpur selepas enam tahun, turut menampilkan persembahan istimewa penyanyi nombor satu Malaysia Datuk Seri Siti Nurhaliza Tarudin yang berduet dengan penyanyi India, Haricharan Seshadri menerusi lagu ‘Munbe Vaa’. -BERNAMA


Allahyarham Julie Sudiro selamat dikebumikan petang tadi

SELANGOR, 5 Februari - Bintang legenda yang terkenal dengan lagu jazz dan keroncong sejak era 1960-an Datin Paduka Julie Sudiro selamat dikebumikan di tanah perkuburan Islam USJ 22, Subang Jaya, Selangor pada pukul 3.00 petang tadi.Allyarham berusia 80 tahun, meninggal dunia pada pukul 9.30 malam semalam di Hospital UiTM Puncak Alam, Selangor

Kelihatan rakan-rakan seperjuangan artis hadir ke majlis pengebumian itu.Allahyarham lebih dikenali sebagai ibu dalam industri seni kerana Allahyarham banyak memberi nasihat dan tunjuk ajar dalam industri seni terutamanya dalam nyanyian."Sebenarnya bukan sahabat baik, dia seperti kakak sendiri, kita banyak belajar dengan dia, dia pun banyak tunjuk ajar, ada masa dia garang tapi orangnya memang senang untuk bergaul senang untuk bercampur semoga rohnya ditempatkan para solihin," kata Datuk Yusni Hamid"Kalau hendak ceritakan kenangan kami sangat lama dan jauh, kita bermula dari keberadaan dia pada zaman awal dunia hiburan, masa berjinak-jinak dulu, zaman popular Datin Julie Sudiro, jadi dia kita anggap macam ibu kita lah dalam dunia hiburan,"kata Datuk M.Nasir"Penglibatan al-marhumah bukan sahaja pertengahan usia mereka, tetapi belasan tahun lagi, itu yang dapat saya khabarkan, beliau merupakan insan seni yang banyak menabur bakti dalam industri seni tanah air dan bila usia almarhumah Datin Juli ini sudah pun nampak berusia, sebagai seorang ibu dia banyak memberikan nasihat walaupun kami, saya, Datuk Nasir, Datuk Dave, Datuk Nancy Fu, Datuk Yusuf Haslam merasakan ini lah satu legenda yang sukar dicari ganti," kata Datuk Nash.  Allahyarham Datin Paduka Julie Sudiro atau nama sebenarnya Raden Juariah Raden Sudiro, adalah penyanyi popular era 60-an dan dikenali sebagai Diva Jazz tanah air serta negara jiran, Singapura.Antara lagu-lagu hit yang dibawakan Allahyarham ialah Lambaian Kanda, Seruling Malam dan Bunga Sakti.


Laksana lebih banyak program, tonjol bakat seni tanah air

(Penyanyi lagenda rock tanahair Datuk Ramli Sarip (kanan) dan Datuk Khatijah Ibrahimmenyanyikan lagu popular mereka 'Doa Buat Kekasih' ketika membuat persembahanpada Muzika Ekstravaganza-Duo Hits di Angkasapuri malam tadi/BERNAMA)

KUALA LUMPUR, 5 Februari- Lebih banyak program bagi menonjolkan bakat seni tanah air akan dilaksana.Ia dalam usaha merancakkan kembali industri hiburan yang terkesan akibat COVID-19.Menurut Menteri Komunikasi dan Digital, Fahmi Fadzil, fokus tidak hanya tertumpu kepada pentas tempatan, malah platform global menerusi jalinan kerjasama antara negara.Konsert Muzika Extravaganza 2023 yang dijayakan penggiat seni Malaysia dan Singapura malam tadi, penanda aras terbaik bagi usaha berkenaan."Sudah lama kita tidak saksikan program yang mantap dan cemerlang dengan bakat terbaik dari Singapura dan Malaysia."Dan saya rasa memang ramai yang akan rasa macam tidak cukup bila melihat persembahan Datuk Khatijah Ibrahim, Datuk Ramli Sarip, Datuk Francissca Peter dan bakat muda yang lain."Saya sangat teruja dan saya harap kita dapat usahakan lebih banyak program seperti ini," katanya.

(Menteri Komunikasi dan Digital, Fahmi Fadzil bersama Menteri Komunikasi dan Informasi Singapura, Josephine Teo (depan, dua kanan) ketika menghadiriMuzika Ekstravaganza-Duo Hits di Angkasapuri malam tadi/BERNAMA)

Beliau ditemui selepas menyaksikan Konsert Muzika Extravaganza 2023 di Angkasapuri Kota Media.Ia acara kemuncak sempena Edisi Keenam Mesyuarat Jawatankuasa Kerja Bersama (JCM) Bidang Penerangan dan Komunikasi Malaysia-Singapura.Mengangkat tema 'Duo Hits', Konsert Muzika Extravaganza tahun ini menampilkan penyanyi popular dari kedua-dua negara yang mendendangkan pelbagai genre lagu.


KUALA LUMPUR, 4 Februari- Menteri Komunikasi dan Digital, Fahmi Fadzil bersama-sama isteri hadir ke Konsert Muzika Extravaganza 2023.Turut sama, Menteri Komunikasi dan Informasi, Singapura, Josephine Teo.Penganjuran program untuk kali ke-14 itu merupakan kemuncak penganjuran Mesyuarat Jawatankuasa Kerja Bersama (JCM) Keenam Bidang Penerangan dan Komunikasi bagi kedua-dua negara.Mengangkat tema ‘Duo Hits’, Muzika Extravaganza merupakan gabungan kekuatan pelbagai genre muzik popular kedua-dua negara.

(Fahmi dan Josephine Teo hadir Konsert Muzika Extravaganza 2023 di Angkasapuri)

Sebanyak 19 buah lagu dipersembahkan oleh barisan artis popular tanah air seperti, Datuk Khatijah Ibrahim, Datuk Francisca Peter, Akim Ahmad.Manakala, Singapura menampilkan antaranya, Datuk Ramli Sarip, Jatt Ali, Rahila Rashun dan Hazrul Nizam.


Diana Danielle fail cerai terhadap Farid Kamil

PETALING JAYA, 20 Mac- Selepas hampir 11 tahun mendirikan rumah tangga, pelakon Diana Danielle telah memfailkan permohonan cerai terhadap suaminya yang juga pelakon iaitu Farid Kamil di Mahkamah Rendah Syariah Petaling, Subang Bestari dekat sini.Diana, atau nama sebenarnya Diana Danielle Danny Beeson, 32, selaku plaintif memfailkan permohonan itu pada 10 Mac lepas menerusi Tetuan Akberdin & Co dan menamakan Farid, atau nama penuhnya Farid Kamil Zahari, 42, sebagai defendan.Permohonan cerai itu dikemukakan mengikut Seksyen 47 Enakmen Undang-Undang Keluarga Islam (Negeri Selangor) 2003.Pelakon utama filem Imaginur itu memfailkan permohonan tersebut atas alasan tiada persefahaman dan berlaku shiqaq atau perbalahan berpanjangan serta tidak lagi mampu hidup bersama sebagai suami isteri.Peguam syarie Datuk Akberdin Abdul Kader, yang mewakili Diana, ketika dihubungi mengesahkan anak guamnya memfailkan permohonan itu.Beliau berkata semasa prosiding di hadapan Hakim Syarie Shukran Yusof hari ini, kedua-dua pihak diarah melalui proses Jawatankuasa Pendamai (JKP) selepas Farid enggan melafazkan cerai.

Katanya mahkamah menetapkan 28 Mac ini sebagai sebutan kes.Farid, yang popular dengan filem Remp-IT dan Lagenda Budak Setan, diwakili peguam syarie Fakhrul Azman Abu Hassan.Farid dan Diana yang sah menjadi suami isteri dengan sekali lafaz pada 3 Nov 2012 dikurniakan dua cahaya mata iaitu Muhammad, 10, dan Nur Aurora, 8.-BERNAMA


Mogok lapar: Pengarah filem terkenal Iran dibebaskan daripada penjara

TEHRAN, 4 Januari-Pengarah Filem terkenal Iran, Jafar Panahi dibebaskan dari penjara dengan jaminan dua hari selepas melakukan mogok lapar membantah penahanannya.Jafar dikerumuni oleh para penyokongnya dan dilihat meninggalkan penjara Evin pada Jumaat.Jafar Panahi 62, ditahan Julai tahun lalu setelah melakukan protes membantah penahanan dua orang pembikin filem yang mengkritik pihak berkuasa Iran.Menurut sumber BBC, isterinya Tahereh Saeedi memberitahu suaminya masih mempunyai baki hukuman penjara yang perlu dijalani.Jafar Panahi sebelum ini memenangi beberapaanugerah utama perfileman termasuk Anugerah Utama Festival Filem Antarabangsa Berlin pada 2015 dan Festival Filem Cannes pada 2018.Salah seorang pengarah filem Festival Cannes, Thierry Fremaux melahirkan kelegaan berhubung pembebasan pengarah terkemuka Iran itu."Kami tidak akan lupa penindasan dan keganasan yang dilakukan oleh kerajaan Iran kepada pembikin filem", katanya kepada AFP.Tambahnya, Festival Filem Cannes akan bersama berdiri teguh di belakang artis seluruh dunia bagi mempertahankan kebebasan.Terdahulu Jafar Panahi dijatuhi hukuman penjara enam tahun pada Julai tahun lalu susulan mengkritik tindakan kerajaan Iran berhubung penahanan seorang pembikin filem Mohammad Rasoulof-AFP

(Pengarah Filem terkenal Iran, Jafar Panahi/FOTO AFP)


Nad Zainal dan Ungku Ismail sudah kahwin?

KUALA LUMPUR, 29 Januari - Pasangan selebriti Ungku Ismail Aziz dan Nad Zainal memberi bayangan sudah berkahwin apabila kedua-dua pasangan itu memuat naik hantaran video berdurasi 8 saat sedang berpimpinan tangan berjalan di perkarangan Masjid Wilayah Persekutuan dalam Instagaram sebentar tadi.Menguatkan lagi dakwaan itu, kedua-dua mereka kelihatan memakai baju pengantin lengkap berwarna putih.Tidak menjelaskan lebih terperinci kemungkinan dakwaan tersebut, Nad dan Ungku hanya memuat naik kapsyen emoji bentuk love diikuti dengan tarikh iaitu 23 Januari lalu sempena 1 Rejab.Penata busana kedua-dua pasangan itu turut mengucapkan tahniah dan selamat pengantin baru buat Nad dan Ungku melalui hantaran di Instagram sethandluna_malaya."Pada hari ini, kami berdua dengan penuh bangga hati mengucapkan tahniah dan selamat pengantin baru Nad Zainal & Ungku Ismail semoga mahligai perkahwinan yang dibina berbahagia dan bekekalan hingga ke jannah," kata penata busana kepada kedua-dua pengantin.

Dalam video yang dimuat naik oleh akaun sethandluna_malaya, kelihatan Nad dan Ungku didandan oleh jurusolek Alha Alfa dan ditatarias oleh Tym Fatimah.Beberapa rakan selebriti turut mengucapkan tahniah serta mendoakan kesejahteraan mereka."Happy for you babe (gembira untuk awak sayang)," tulis pelakon Ummi Nazeera di ruangan komen IG Nad."Congrats (tahniah) Nanad (nama panggilan Nad)," tulis pelakon dan usahawan, Rozita Che Wan.Sebelum ini, Ungku Ismail Aziz, 36, mengakui semakin rapat dengan pelakon, Nad Zainal, 32, lebih-lebih lagi ketika Nad berada dalam keadaan sakit.Pada 21 November lalu, Nad dimasukkan ke unit rawatan rapi (ICU) akibat jangkitan kuman dan paru-paru berdarah di sebuah hospital di Ampang.Ketika ditempatkan di hospital, Nad pernah ditidurkan sebagai salah satu proses rawatan agar paru-paru kembali berfungsi dengan baik.


Muzika Ekstravaganza kerjasama RTM, Mediacorp

KUALA LUMPUR, 2 Februari- Hampir tiga tahun tidak dapat menjalinkan kerjasama, RTM dan Mediacorp sekali lagi bergabung bagi Konsert Muzika Ekstravaganza pada Sabtu ini di Auditorium Perdana, Angkasapuri.Penerbitnya Rashidah Ali berkata edisi kali ke-14 ini bakal membawakan konsep duo yang mengangkat lagu-lagu hits Malaysia dan Singapura.Konsert itu juga bakal menampilkan Nabila Huda dan Suzairhe Sumari selaku hos."Muzika Ekstravanganza kali ini RTM sebagai tuan rumah dan kita membawakan konsep duo hits yang menampilkan lagu-lagu popular Malaysia dan Sigapura."Kita akan bawakan pelbagai jenis genre muzik dalam konsert pada kali ini. Selain itu, artis lama dan baru akan digandingkan dalam satu pentas," Katanya kepada pemberita di Angakasapuri, di sini. Antara penyanyi yang akan membuat persembahan ialah Akim Ahmad, Stacy dan Datuk Khadijah Ibrahim.Manakala penyanyi dari Singapura ialah Elfee Ismail, Rahila Rashun dan Yung Raja.


Drama Everything Everywhere All at Once, tercalon untuk 11 kategori 'Oscar'

LOS ANGELES, 26 Januari- Filem drama komedi khayalan arahan Asia A24, Everything Everywhere All at Once, mengetuai pencalonan untuk Anugerah Akademi ke-95 atau Oscar, dengan 11 pencalonan.Menurut Academy of Motion Picture Arts and Sciences, filem itu dicalonkan dalam beberapa kategori utama, termasuk filem terbaik, pengarah terbaik, Daniel Kwan dan Daniel Scheinert, pelakon terbaik, Michelle Yeoh, pelakon pembantu terbaik, Ke Huy Quan dan pelakon pembantu terbaik, Jamie Lee Curtis dan Stephanie Hsu.Filem pengembaraan aksi fiksyen sains lucu mengisahkan tentang seorang wanita Cina Amerika yang penat dan tidak dapat menyelesaikan isu cukainya.Yeoh mencipta sejarah Anugerah Akademi apabila menjadi pelakon Asia pertama dicalonkan bagi kategori pelakon wanita terbaik.Awal bulan ini, beliau memenangi anugerah Golden Globe pertamanya sebagai pelakon terbaik.Majlis Anugerah Akademi ke-95 akan berlangsung pada 12 Mac di Teater Dolby di Hollywood, Los Angeles.-AFP


Paris Hilton umum kelahiran anak pertama

(Paris Hilton 9kiri) dan suami Carter Reum/AFP)

WASHINGTON, 25 Januari- Personaliti dan pewaris hotel Paris Hilton mengumumkan pada Selasa bahawa beliau dan suami Carter Reum telah menyambut kelahiran anak pertama mereka.Hilton memuat naik foto di Instagram bayinya yang baru lahir menggenggam ibu jarinya."Anda sudah disayangi tanpa kata-kata," tulis Hilton dengan emoji berbentuk hati bewarna biru.Media hiburan Amerika Syarikat (AS) melaporkan bahawa bayi lelaki itu telah dilahirkan menerusi kaedah ibu tumpang.

Bekas bintang realiti TV berusia 41 itu, dalam satu temubual mendedahkan tentang memulakan proses IVF bagi mendapatkan zuriat hasil perkahwinannya sejak 2021Hilton memberitahu People Magazine bahawa perintah berkurung pada awal pandemik COVID-19, ia adalah masa yang tepat untuk memulakan langkah mendapatkan anak."Hati seluruh keluarga kini dipenuhi kasih sayang yang melimpah ruah buat bayi lelaki kami," katanya dalam satu kenyataan diterbitkan People.-AFP


Trailer filem ‘Pulau’ tidak sesuai ditayangkan - Fahmi

KUALA LUMPUR, 19 Januari- Menteri Komunikasi dan Digital Fahmi Fadzil berpandangan trailer filem bergenre seram, ‘Pulau’ tidak sesuai untuk ditayangkan.Fahmi berkata bagaimanapun beliau tidak boleh bercakap bagi pihak Lembaga Penapis Filem (LPF) yang berada di bawah naungan Kementerian Dalam Negeri.“Saya tak boleh bercakap bagi pihak LPF dan saya juga difahamkan pihak FINAS telah mengeluarkan kenyataan pada hari ini, tetapi dia bukan pada aspek penapisan. Apa-apa prosedur yang dipantau oleh FINAS itu adalah berlandaskan kepada SOP (prosedur operasi standard) perhubungan antara LPF dengan FINAS.“Pandangan saya mungkin kita kena teliti semula beberapa SOP kerana jelas di sini telah berlaku satu pelanggaran dan saya difahamkan dari segi kelulusan LPF itu telah diberi pada bulan September tahun lalu, sebelum saya jadi menteri, sebelum kerajaan yang ada sekarang ini,” katanya ketika hadir pada tayangan eksklusif filem Duan Nago Bogho di sini, malam tadi.Beliau diminta mengulas sama ada LPF atau FINAS akan mempertimbangkan semula tayangan filem itu di pawagam.Fahmi berkata merujuk kepada treler filem tersebut yang telah tular dan pada pandangannya tidak sesuai, beliau sendiri telah berhubung dengan pihak Golden Screen Cinemas (GSC) dan difahamkan penerbit berkenaan memutuskan menarik balik treler terbabit dalam tempoh terdekat serta melakukan penyuntingan baharu.Menurut Fahmi beliau turut difahamkan berdasarkan laporan yang diterimanya, berkemungkinan terdapat babak-babak yang dipotong terlepas masuk ke treler filem tersebut.“Treler itu tidak ada potongan seperti dalam filem sebenar, tapi saya tidak boleh bercakap lebih daripada itu dan saya mohon dengan rakan-rakan media untuk berhubung dengan pihak LPF.“Bagi saya, saya telah minta pihak FINAS untuk di masa hadapan, perkara ini perlu kami teliti, kaji semula dan rombak SOP. Kami tak nak jadi seperti ini, kelulusan itu diberi tanpa penelitian yang lebih khusus, saya rasa perlu ada penelitian,” katanya.

(Menteri Komunikasi dan Digital Fahmi Fadzil (kiri) berucap pada tayangan ekslusif filem Duan Nago Bogho arahan Sabri Yunus (kanan) di Golden Screen Cinema (GSC) di sebuah pusat beli belah di sini, malam tadi / FOTO BERNAMA

Semalam, media melaporkan (FINAS) tidak bertanggungjawab memberikan kelulusan tayangan treler filem bergenre seram, Pulau yang mencetuskan kontroversi kerana didakwa mengandungi adegan panas dan lucah.Ketua Pegawai Eksekutif FINAS Prof Dr Md Nasir Ibrahim dilaporkan berkata garis panduan kandungan penerbitan terletak di bawah bidang kuasa LPF.Media turut melaporkan Pulau yang bakal ditayangkan 9 Mac depan menerima kecaman pelbagai pihak yang menggesa LPF mengkaji semula kelulusan karya terbitan WebTVAsia dengan kerjasama My Way Pictures dan Filmforce Studio itu. -BERNAMA


Kejayaan 'Avatar 2' buktikan tayangan di pawagam kembali menjadi pilihan penonton

LOS ANGELES, 16 Januari- Kejayaan besar "Avatar: The Way of Water," sekuel arahan James Cameron yang mencecah tayangan pecah panggung dengan kutipan AS$2 bilion di seluruh dunia membuktikan industri filem kembali menyinar selepas suram akibat COVID-19Cameron, pengarah berasal dari Kanada itu berkata, pencapaian mega jualan tiket antaranya filem "Top Gun: Maverick" dan "Black Panther: Wakanda Forever." membuktikan industri perfileman kini kembali bangkit dan menunjukkan potensi terbaik."Kami mempunyai satu tahun untuk melihat bahawa kebangkitan ini bukan sekadar kebetulan, atau hanya satu filem," kata Cameron kepada AFP."Anda telah melihat corak, wujud aliran kebangkitan untuk industri filem" tambah Cameron, selepas cap tangannya diabadikan dalam simen di Teater Cina TCL yang terkenal di Hollywood.Filem Avatar pertama pada 2009 diterbitkan menggunakan teknologi 3D dan visual yang menakjubkan sehingga berjaya menjadi filem yang mencatat kutipan tertinggi sepanjang masa.Selepas 13 tahun, filem yang menelan kos lebih AS$350 juta (RM1.5 bilion) itu mencipta kejayaan memberangsangkan dengan rekod kutipan AS$175 juta (RM775 juta) pada hari pertama ditayangkan, 14 Disember lalu.Kejayaan luar biasa itu telah membantu menggiatkan semula industri filem, yang telah diserang oleh persaingan daripada penstrim, dan sikap penurunan minat penonton untuk datang ke layar besar sejak penularan COVID-19.

(Filem Avatar: The Way of Water berjaya memecah rekod pecah panggung/FOTO 20th Century)

Menurut Persatuan Pemilik Teater Kebangsaan, di Amerika Syarikat sahaja, kira-kira 500 pawagam ditutup sejak penularan COVID-19 memaksa perniagaan hiburan membabitkan beberapa syarikat berkubur.Cineworld, syarikat Britain yang memiliki rangkaian ppawagam kedua terbesar di Amerika sedang dalam penstrukturan semula selepas diisytihar bankrap tahun lalu.Cameron menambah, selaku pengarah "Titanic," "The Terminator" dan banyak lagi filem pecah panggung, beliau tetap yakin dengan daya maju dan penyesuaian pawagam pada masa hadapan."Saya tidak fikir tayangan filem di skrin besar akan mati," katanya."Kita memerlukan tayangan filem di pawagam sebagai salah satu budaya dalam masyarakat. "Kita perlu menonton filem di layar besar, datang ke pawagam bersama jumlah penonton yang ramai untuk merasai satu kepuasan." katanya. -AFP


Lisa Marie Presley meninggal dunia

LOS ANGELES, 13 Januari- Lisa Marie Presley, seorang pemuzik yang juga anak perempuan tunggal kepada legenda rock 'n' roll Elvis Presley, meninggal dunia pada Khamis selepas dikejarkan ke hospital di kawasan Los Angeles, menurut ibunya."Dengan berat hati saya mesti berkongsi berita yang mendukacitakan bahawa anak perempuan saya Lisa Marie telah meninggalkan kami," kata ibunya, Priscilla Presley, dalam satu kenyataan. Lisa Marie Presley berumur 54 tahun."Dia adalah wanita paling bersemangat, kuat dan penyayang pernah saya kenali. Kami meminta privasi ketika kami cuba menangani kehilangan yang mendalam ini," tambah kenyataan itu.Lisa Marie Presley mengalami serangan jantung di rumahnya di pinggir bandar Los Angeles Calabasas, menurut laman web hiburan TMZ. Dia kemudian dibawa ke hospital pada Khamis.Lisa dilahirkan pada tahun 1968 dan merupakan pemilik rumah agam Graceland bapanya di Memphis, lokasi tarikan pelancong popular. Dia berumur sembilan tahun ketika Elvis meninggal dunia di Graceland pada tahun 1977.Kerjaya muziknya bermula dengan album sulung 2003 "To Whom It May Concern", diikuti "Now What" 2005, dan kedua-duanya mencecah 10 teratas dalam carta album Billboard 200.Album ketiga, "Storm and Grace," dikeluarkan pada tahun 2012.Dia telah berkahwin empat kali. Dia berkahwin dengan bintang pop Michael Jackson, pada 1994, hanya 20 hari selepas bercerai dengan suami pertamanya, pemuzik Danny Keough.Pasangan berprofil tinggi itu bercerai pada 1996 ketika Jackson sedang bergelut dengan dakwaan pencabulan kanak-kanak.Lisa Marie kumudiannya berkahwin dengan pelakon Nicholas Cage, peminat bapanya, pada tahun 2002. Namun, Cage memfailkan perceraian empat bulan kemudian.Perkahwinan keempatnya adalah dengan pemain gitar dan penerbit muziknya Michael Lockwood. Pasangan itu berpisah dan perceraian mereka dimuktamadkan pada 2021.Dia mempunyai empat orang anak. Anak lelaki tunggalnya, Benjamin Keough, meninggal dunia pada 2020 pada usia 27 tahun manakala anak perempuannya Riley Keough, 33, ialah seorang pelakon.Dua lagi anak perempuannya, pasangan kembar Harper dan Finley Lockwood, 14.-REUTERS

(Lisa Marie Presley dan bekas suaminya Michael Jackson / REUTERS)


Anak Elvis Presley kena serangan jantung

LOS ANGELES, 13 Januari- Lisa Marie Presley dikejarkan ke hospital di California pada Khamis, kata ibunya, dengan media AS melaporkan dia berada dalam rawatan rapi berikutan serangan jantung.Anak perempuan Elvis Presley yang berusia 54 tahun itu sedang berada dalam keadaan koma dan memerlukan bantuan hayat, lapor laman web hiburan TMZ, memetik sumber yang tidak dinamakan.TMZ berkata Presley tidak sedarkan diri apabila penjaga rumahnya menemuinya pada pagi Khamis di pinggir bandar Calabasas.Bekas suaminya, Danny Keough, yang juga tinggal di hartanah itu, melakukan CPR sehingga paramedik tiba dan membawanya ke hospital.TMZ berkata sumbernya menegaskan ia bukan percubaan bunuh diri oleh penyanyi itu.Priscilla Presley mengesahkan anak perempuannya sakit menerusi laman Facebook .“Anak perempuan kesayangan saya Lisa Marie dikejarkan ke hospital,” tulisnya.“Dia kini mendapat penjagaan yang terbaik. Tolong ingati dia dan keluarga kami dalam doa anda."Kami merasakan doa dari seluruh dunia, dan meminta privasi pada masa ini."Jabatan Bomba Daerah Los Angeles, yang menjalankan perkhidmatan paramedik, tidak akan mengesahkan identiti pesakit, tetapi memberitahu media bahawa kru mereka telah merawat seorang wanita berusia pertengahan 50-an yang mengalami serangan jantung sekitar pukul 10:30 pagi.Pegawai publisiti Lisa Marie Presley bagaimanapun tidak memberi sebarang kenyataan ketika dihubungi AFP.Lisa MArie dan ibunya dilihat bersama pada Selasa di anugerah Golden Globe di Beverly Hills, di mana Austin Butler dianugerahkan Pelakon Lelaki Terbaik dalam drama untuk peranannya sebagai legenda rock 'n roll Elvis Presley dalam filem biopik Baz Luhrmann "Elvis."Butler, yang prestasi cemerlangnya mendapat pujian ramai, mengucapkan terima kasih kepada kedua-dua wanita itu semasa ucapan penerimaannya."Saya juga ingin mengucapkan terima kasih kepada penerbit kami yang luar biasa dan Warner Bros. serta keluarga Presley. Terima kasih, kawan-kawan. Terima kasih kerana membuka hati anda, kenangan anda, rumah anda kepada saya. Lisa Marie dan Priscilla, saya sayang kamu selamanya," Butler berkata.Lisa Marie Presley adalah anak tunggal Elvis. Dia sebelum ini mengendalikan Elvis Presley Enterprises, tetapi menjual sebahagian besar saham dalam syarikat itu kepada firma ekuiti persendirian pada tahun 2005.Dia mengekalkan kawalan Graceland, ladang Memphis, Tennessee milik bapanya dan tempat dia ditemui tidak sedarkan diri pada Ogos 1977.Elvis dibawa ke hospital tetapi disahkan meninggal dunia akibat serangan jantung. Laporan toksikologi mendapati tahap tinggi ubat preskripsi dalam sistemnya.Lisa Marie Presley telah mengeluarkan tiga album abad ini, dan merupakan ibu kepada pelakon Riley Keough, yang muncul dalam "Mad Max: Fury Road."Selain Danny Keough, yang diceraikannya pada tahun 1994, dia juga telah berkahwin dengan Nicolas Cage, Michael Jackson dan pelakon/komposer Michael Lockwood.-AFP

(Lisa Marie Presley dan ibunya Priscilla Presley)


Gitaris Jeff Beck meninggal dunia

NEW YORK, 12 Januari- Jeff Beck, pemain gitar berpengaruh yang menjadi terkenal dengan kumpulan Yardbirds yang popular sekitar 1960-an dan kemudian menikmati kerjaya solo yang prolifik, telah meninggal dunia, semalam.Jeff Beck, menghembuskan nafas terakhirnya pada usia 78 tahun.Beck meninggal dunia akibat serangan meningitis bakteria secara tiba-tiba."Bagi pihak keluarganya, dengan rasa sedih yang mendalam, kami berkongsi berita kematian Jeff Beck selepas tiba-tiba dijangkiti bakteria meningitis. Dia meninggal dunia semalam," kata kenyataan di laman web pemuzik kelahiran Inggeris itu hari ini.Kematian Beck kemudiannya mendapat perhatian meluas dengan ucapan penghormatan tidak putus-putus daripada ikon rock seperti Ozzy Osbourne, yang pernah bekerjasama dengan Beck, dan penyanyi utama Kiss Gene Simmons, yang menggelar pemergian Beck sebagai"menyayat hati."Tiada siapa bermain gitar seperti Jeff," kata Simmons di Twitter. "Sila dapatkan dua album Kumpulan Jeff Beck yang pertama dan lihatlah kehebatannya. RIP."Mick Jagger memuji Beck yang juga pemenang Grammy lapan kali dan dua kali dimasyhurkan di 'Hall of Fame Rock and Roll' sebagai salah seorang pemain gitar terhebat di dunia.Dilahirkan pada 24 Jun 1944 di England, Jeff Beck atau nama sebenarnya Geoffrey Arnold Beck, dikatakan mula 'jatuh cinta' dengan instrumen muzin itu selepas mamainkan gitar yang dipinjam.Kemudian, Beck cuba membina gitarnya sendiri.Beck bermain dalam beberapa kumpulan semasa di sekolah seni di London, dan telah merakam muzik asal untuk Yardbirds pada tahun 1965.Dia mengikuti uji bakat selepas pemergian salah seorang pemain gitar bintang kumpulan itu, Eric Clapton, dan membantu melonjakkan bunyi rock avant-garde British dengan beberapa siri rakaman.Pada 2015 majalah Rolling Stone meletakkan artis itu di nombor lima dalam senarai 100 pemain gitar terhebat sepanjang zaman. -AFP


Michelle Yeoh rangkul Golden Globes

CALIFORNIA, 11 Januari-Pelakon Malaysia, Tan Sri Michelle Yeoh berjaya merangkul anugerah Golden Globes bagi ketegori Pelakon Wanita Terbaik Muzikal/Komedi pada majlis anugerah di Amerika Syarikat.Beliau merangkul anugerah tersebut melalui watak lakonannya dalam filem Everything Everywhere All at Once.Michelle Yeoh merupakan artis Malaysia pertama dan kedua Asia memenangi anugerah tersebut.Anak Malaysia kelahiran Ipoh, Perak yang menempa nama di Hollywood, sebelum ini dikenali dan berjaya melalui lakonannya di Hong Kong seterusnya dikenali di peringkat antarabangsa melalui filem James Bond's Tomorrow Never Dies dan Crouching Tiger, Hidden Dragon.Beliau turut dikenali kerana melakukan lagak ngeri sendiri dalam filem-filem lakonannya.

(Tan Sri Michelle Yeoh merangkul Golden Globes melalui lakonan dalam filem Everything Everywhere All at Once/FOTO AFP)


KUALA LUMPUR, 6 Januari- Mundey Kampung Dey (MKD) yang diterjemahkan kepada ‘Budak Kampung’, adalah filem cereka berbahasa Punjabi produksi tempatan pertama namun ia berjaya mendapat sambutan hangat di pawagam Malaysia sejak ditayangkan tiga minggu lepas. Penonton setakat ini memberi sokongan yang menggalakkan sejak MKD ditayangkan pada 15 Dis lalu di sembilan pawagam di Kuala Lumpur, Selangor, Pulau Pinang, Perak, Johor dan Seremban.“Filem ini telah berjaya ditayangkan di pawagam selama 21 hari sekarang,” kata Mansher Singh dengan bangga yang merupakan penerbit dan pengarah MKD kepada Bernama hari ini.Walaupun ia adalah filem cereka bahasa Punjabi pertama di Malaysia dan Asia Tenggara, beliau berkata ia digarap berdasarkan budaya Malaysia dengan dibarisi pelakon berbilang etnik serta penggunaan pelbagai bahasa.Oleh kerana sambutan yang baik daripada orang ramai, tayangan MKD telah dilanjutkan sehingga hujung minggu ini.Malah tempoh tayangan juga telah dilanjutkan selama seminggu lagi di TGV Cinema di Jaya Shopping Centre, Petaling Jaya.

(Filem punjabi pertama Malaysia dapat sambutan hangat di pawagam/FB Xtreme Studios Malaysia)

MKD adalah kisah tiga rakan zaman kanak-kanak dari kampung yang berhijrah ke Kuala Lumpur untuk mencari kehidupan yang lebih baik namun sebaliknya yang berlaku apabila nyawa mereka terancam apabila seorang bos wanita bersedia membunuh mereka untuk mendapatkan bungkusan berharga yang mereka miliki. Filem komedi ini menampilkan pelakon Anwaar Beg Moghal, Nipun C, Hemant Shergill, Sanjna Suri, Chamkaur Singh, Mansher Singh, Sharmini Ramesh, Malkit Kaur dan Ashvinder Singh.“Secara keseluruhan ia mengisahkan nilai kekeluargaan yang baik yang sesuai ditonton oleh semua golongan oleh bakat Malaysia. Bagi saya ia merupakan sentuhan pertama dengan bajet hanya RM600,000. Sumber inspirasi saya adalah Allahyarham P. Ramlee kerana beliau suka menonjolkan kisah rakyat Malaysia yang sebenar dalam filemnya,” kata Masher.Beliau berkata India dan Pakistan berminat untuk menayangkan filem itu di negara masing-masing manakala beberapa perkhidmatan penstriman over-the-top (OTT) utama berminat untuk menayangkannya di platform mereka.Faktor utama lain untuk filem itu adalah sokongan padu daripada Kementerian Komunikasi dan Digital serta Perbadanan Kemajuan Filem Nasional Malaysia (FINAS).Penerbit penyelia, Ghaz Abu Bakar berkata beliau kagum keseluruhan jalan cerita filem itu termasuk aksi lagak ngeri kereta terbalik dihasilkan dengan bajet yang kecil. Beliau berkata MKD mempunyai tahap yang sama dengan filem aksi ‘Polis Evo’ yang mendapat kutipan tinggi yang diarahkannya pada 2015 dan 2018.Sambil merakamkan penghargaan kepada FINAS yang menyokong bukan sahaja filem Melayu tetapi juga filem bahasa lain, Ghaz berkata kejayaan MKD juga menunjukkan bahawa pembuat filem berbakat boleh didapati dalam masyarakat Malaysia yang berbilang kaum dan budaya.Komen menggalakkan mengenai filem itu turut dimuat naik di media sosial.“Saya seronok menonton MKD, lakonan yang hebat, saya menangis, saya ketawa, jenaka yang bagus dan segmen yang menyedihkan, ia menarik secara keseluruhan,” kata Drgurmin.Opdesh Kaur Cheema berkata: “Tidak ada satu pun yang membosankan, pastinya tahap persembahan yang berbeza, semua harus meluangkan masa untuk menonton filem ini.”Asugan yang merupakan kaki wayang berkata: “Secara peribadi saya dapati ia adalah filem yang menghiburkan untuk ditonton di skrin besar. Ucapan khas kepada trio kanak-kanak lelaki yang menghidupkan watak mereka dengan baik. Tidak lupa juga sinematografi oleh C. Kumaresan, melodi lagu yang bagus oleh komposer Mansher Singh dan Arvinder Raina serta kudos kepada Cobra dan Dragon.”- BERNAMA


'Hawkeye' stabil, ucap terima kasih kepada peminat

LOS ANGELES, 4 Januari- Pelakon adiwira naskah Marvel, Jeremy Renner mengucapkan penghargaan kepada semua peminatnya atas doa dan kata-kata semangat yang dikirimkan kepadanya.Renny, cedera parah selepas digilis oleh pembajak salji ketika cuba menaiki tempat duduk pemandu kenderaan seberat 14,000 paun (enam tan) itu.Insiden berlaku berhampiran rumahnya di Nevada ketika dia cuba memberhentikan jentera PistenBully, yang mula bergerak ke hadapan selepas dia menggunakannya untuk membantu mengeluarkan kenderaan ahli keluarga yang terkandas dalam salji tebal."Dalam usaha untuk menghentikan jentera yang sedang bergerak itu, Renner cuba untuk kembali ke tempat duduk pemandu," kata Syerif Daerah Washoe Darin Balaam pada satu sidang akhbar."Berdasarkan siasatan kami, Renner dilanggar oleh PistenBully itu."Pelakon watak Hawkeye itu menyiarkan sekeping swafoto pada Selasa dari katil hospitalnya, yang memaparkan lebam teruk di mukanya."Terima kasih semua atas kata-kata baik anda. Saya berada dalam keadaan yang sangat teruk. Tetapi saya menghantar kasih sayang kepada anda semua," tulis Renner di Instagram.Publisiti Renner, Sam Mast berkata, pelakon itu telah menjalani pembedahan dan mencapai kemajuan positif dan terjaga, bercakap dengan baik."Dia kekal di ICU dalam keadaan kritikal tetapi stabil," kata Mast.Seorang pegawai pada sidang akhbar berkata tiada petunjuk bahawa minuman keras atau dadah terlibat dalam kejadian itu, yang dianggap sebagai "kemalangan tragis."Sheriff Balaam berkata siasatan sedang dijalankan berikutan kecederaan teruk yang dialami Renner, termasuk pemeriksaan untuk sebarang tanda kegagalan mekanikal.Balaam berkata, petugas kecemasan mengalami kesukaran untuk tiba di lokasi kejadian kerana salji turun tiga kaki (satu meter) malam sebelumnya, memaksa beberapa pemandu meninggalkan kereta mereka di lebuh raya berdekatan.Apabila tiba, mereka merawat Renner, dan "beberapa jiran baik Encik Renner keluar dengan beberapa tuala dan memberikan sedikit bantuan."Syerif itu memuji Renner sebagai jiran yang hebat yang telah menggunakan mesinnya untuk membajak jalan persendirian untuk penduduk berhampiran.Renner memegang gelaran kehormat timbalan syerif dan popular di kalangan kanak-kanak tempatan, yang memanggilnya "Hawkeye" sempena adiwira yang dilakonkannya dalam beberapa filem Marvel dan siri mini baru-baru ini, tambah Balaam.Renner, 51, menerima dua pencalonan Oscar untuk peranannya dalam "The Hurt Locker" dan "The Town."


Adegan bogel, pelakon utama Romeo & Juliet saman produksi

AMERIKA SYARIKAT, 4 Januari- Pelakon utama filem Romeo & Juliet memfailkan saman terhadap syarikat produksi, Paramount Pictures, selepas 55 tahun filem itu ditayangkan.Olivia Hussey dan Leonard Whiting yang kini menjangkau usia 70-an memfailkan tuntutan mahkamah di Mahkamah Tinggi Santa Monica pada Jumaat dengan menuduh Paramount dan pengarah, Franco Zeffirelli mengeksploitasi mereka secara seksual dan mengedarkan imej bogel bawah umur.Saman itu mendakwa bahawa Zeffirelli yang meninggal dunia pada 2019 telah memberi jaminan kepada mereka bahawa tidak akan ada babak bogel dalam filem itu.Mereka juga dimaklumkan bahawa akan memakai pakaian dalam warna kulit ketika melakukan adegan ranjang.Namun, pengarah didakwa merayu kepada mereka untuk tampil dalam keadaan bogel dengan sedikit solekan pada badan atau penggambaran itu akan gagal.Hussey berusia 15 tahun pada waktu itu dan Whiting berusia 16 tahun."Defendan tidak jujur dan secara rahsia merakamkan kanak-kanak bawah umur bogel atau separa bogel tanpa pengetahuan mereka, yang mana ia melanggar undang-undang negeri dan persekutuan yang mengawal selia perbuatan tidak senonoh dan eksploitasi kanak-kanak bawah umur untuk keuntungan," kata saman itu.Aduan yang menuntut ganti rugi ratusan juta dolar itu memaklumkan kedua-dua pelakon terbabit mengalami penderitaan mental dan tekanan emosi selama hampir enam dekat sejak filem itu diterbitkan."Paramount tahu imej kebogelan bawah umur harus dibuang."Imej kanak-kanak yang dieksploitasi secara seksual adalah buruk dan mereka (Paramount) tidak sepatutnya melepaskan adegan itu," jelas Solomon Gresen yang mewakili pelakon.Filem Romeo & Juliet yang diterbitkan pada 1968 mencetuskan kontroversi dengan adegan ranjang yang memaparkan imej punggung Whiting dan payudara Hussey tanpa seurat benang. -AFP

(Leonard Whiting dan Olivia Hussey yang kini menjangkau usia 70-an memfailkan tuntutan mahkamah terhadap Paramountyang didakwa mengeksploitasi mereka secara seksual dan mengedarkan imej bogel remaja/AFP)


'Hawkeye' Jeremy Renner semakin pulih, muat naik swafoto

LOS ANGELES, 4 Januari- Pelakon Jeremy Renner, yang membawa watak Hawkeye dalam filem-filem Avengers terbitan Marvel, dan dikejarkan ke hospital selepas mengalami kecederaan traumatik ketika membersihkan timbunan salji, kini beransur pulih.Ini disahkan dirinya selepas memuat naik swafoto keadaan terkininya di laman Instagram untuk menzahirkan penghargaan atas ucap selamat oleh para peminatnya.Renner memuat naik swafoto dari katil hospital di Nevada, Amerika Syarikat, sungguhpun dengan wajahnya yang lebam dan masih memerlukan bantuan pernafasan."Terima kasih atas ucapan dan doa anda."Saya tidak bermaya untuk menaip sekarang, tetapi saya mengutuskan kasih saya kepada anda semua." kata Renner dalam catatan Instagram beliau. Pengurus publisiti Renner berkata pada Isnin bahawa beliau berada dalam keadaan kritikal tetapi stabil susulan kemalangan pada Tahun Baru 2023. "Beliau mengalami "kecederaan di dada akibat benda tumpul selainkecederaan 'ortopedik' dalam kemalangan tersebut," katanya.Renner memiliki sebuah rumah di Daerah Washoe, Nevada, sejak beberapa tahun lalu, lapor akhbar Reno Gazette Journal.

(Jeremy Renner memuat naik swafoto di laman Instagram dari hospital selepas mengalami kemalangan FOTO INSTAGRAM Instagram Jeremy Renner)

Salji turun dengan begitu lebat di kawasan utara Nevada pada malam Tahun Baru. Perkhidmatan Cuaca Negara memberi amaran tentang kejadian ribut salji di kawasan berkenaan sepanjang hujung minggu.Dalam taklimat media pada Selasa, Sheriff Daerah Washoe Darin Balaam berkata Renner digilis oleh jentolak salji yang bergerak sendiri setelah beliau menggunakannya untuk membersihkan salji yang menimbun di atas kereta yang dipandu oleh seorang anggota keluarga.Menurut Balaam, Renner menggunakan jentolak PistenBully seberat lebih 14,000 paun (6,350 kilogram) untuk membersihkan salji yang kemudiannya bertukar menjadi tragedi apabila jentolak tersebut mula bergerak sendiri."Dalam usaha untuk menghentikan (jentolak) PistenBully berkenaan, Renner dikatakan mencuba untuk duduk di tempat pemandu dan pada ketika itulah Renner kecelakaan," kata Balaam, sambil menambah pihaknya tidak mengesyaki sebarang perbuatan khianat. -REUTERS


Imbasan Industri Seni Kreatif 2022: Pelbagai bantuan diberi kepada anak seni, kisah di mahkamah

KUALA LUMPUR, 3 Januari- Kalendar dunia seni dan hiburan 2022 menyaksikan kebangkitan semula penggiat seni tanah air.Antara yang menjadi tumpuan ramai adalah pemergian selebriti ke pangkuan ilahi, bantuan sebagai tanda keprihatinan dan tidak kurang juga artis tanah air yang mencuri perhatian dengan kisah kurang enak didengar.Imbasan hiburan kita mulakan dengan Keprihatinan kerajaan atas keluhan anak seni mengenai isu pembayaran royalti.Akta Hak Cipta berjaya dipinda bagi memberi royalti kepada penyanyi dan komposer.

Selain itu kerajaan terus menjaga kebajikan artis menerusi Skim Perumahan mampu milik dan Kempen Mencarum Skim Keselamatan Sosial Pekerjaan Sendiri membabitkan petugas belakang tabir.Manakala bagi membantu insan seni yang hilang mata pencarian akibat bencana atau hilang upaya, sebanyak RM100,000.00 diperuntukkan untuk Tabung Khas Pembangunan Industri Filem.Selain kerajaan, penggiat seni turut tidak terkecuali menghulurkan bantuan antaranya Yayasan Kebajikan Artis Tanah Air (YKAT) meneruskan tradisi dengan mengagihkan sumbangan kepada rakan artis.Tidak ketinggalan penyanyi nombor satu negara, Datuk Seri Siti Nurhaliza menerusi Yayasan Nurjiwa dan keluarga CTDK Holdings Sdn Bhd membantu dan menghulurkan bantuan kemanusiaan serta bencana alam kepada yang memerlukan.Imbasan Industri Seni Kreatif 2022: Kisah di mahkamah dan saman artis tanah airIndustri hiburan seni negara turut digemparkan dengan penahanan penyanyi nasyid dan komposer terkenal, Yasin Sulaiman dengan pertuduhan memiliki dadah berbahaya jenis kanabis seberat 193.7 gram.Kini, pelantun lagu Mimpi Laila itu perlu menunggu sehingga 11 Januari untuk sebutan keputusan representasi kali kedua.Kes saman difailkan sebuah syarikat produksi terhadap pelakon Ben Amir, yang didakwa melanggar perjanjian selepas enggan menjadual semula penggambaran drama yang tertangguh akibat COVID-19, diselesaikan secara baik di Mahkamah Sesyen pada 14 April lepas.Pelakon popular, Zul Ariffin didenda RM30,000.00 selepas mengaku bersalah di Mahkamah Sesyen pada 4 Oktober lalu atas pertuduhan memuat naik kandungan bersifat sumbang dalam media sosial Mac lalu.30 November lalu, pelakon dan juga pengarah, Farid Kamil Zahari, terlepas hukuman penjara apabila Mahkamah Rayuan mengenakan hukuman denda RM5,000.00 kerana menggunakan dadah, empat tahun lalu.Bagaimanapun mengekalkan dua tahun pengawasan bawah Agensi Antidadah Kebangsaan.Penerbit dan pengarah, Datuk A Aida, mengenakan saman terhadap dua pelakon tanah air, Amelia Henderson dan Idris Khan kerana melanggar penjanjian kontrak penggambaran sebuah drama "Sekali Lagi Cinta Kembali" pada 24 Jun lalu.Bagaimanapun, saman terhadap Idris berakhir dengan baik manakala Amelia memilih untuk melawan kes saman itu.18 Jun lalu, Pelakon Shaarnaz Ahmad direman tiga hari selepas disyaki menumbuk dan menendang pengawal keselamatan.Pelakon itu ditahan selepas mangsa tampil membuat laporan polis mendakwa dipukul dan lebam di mukanya. Bagaimanapun, Shaarnaz dibebaskan dengan jaminan polis.Imbasan Industri Seni Kreatif 2022: Pemergian insan seni sukar dicari ganti.Dunia hiburan sepanjang 2022 turut dikejutkan dengan pemergian insan seni yang banyak berjasa kepada negara yang sukar dicari ganti.Pelakon teater, pengarah dan penulis terkenal, Jit Murad atau nama sebenarnya Aziz Mirzan menghembuskan nafas terakhir pada 12 Februari lalu di kediamannya Bukit Damansara akibat serangan jantung.Pada 26 Mac lalu, dunia hiburan turut berduka dengan pemergian pelakon dan pelawak veteran, Amran Tompel, di usia 72 tahun akibat kanser usus dan masalah buah pinggang.

(Antara artis yang telah kembali ke Rahmatullah pada tahun 2022)

Sekali lagi dikejutkan dengan pemergian Pelakon komedi veteran, Hamid Gurkha, menghembuskan nafas terakhir di Hospital Tengku Ampuan Rahimah, Klang akibat penyakit tibi dan beberapa komplikasi lain pada 14 Jun lalu.Industri hiburan tanah air digemparkan dengan berita pemergian selebriti serba boleh, Adibah Noor yang telah bertemu Ilahi pada 18 Jun lalu.Allahyarham menghembuskan nafas terakhir di Hospital Gleneagles dipercayai akibat penyakit kanser ovari tahap empat.Pada 14 September 2022, penyanyi era 80-an, Aman Shah atau nama sebenarnya Aman Shah Abu Kassim, 68 tahun telah menghembuskan nafas terakhir akibat serangan jantung di Institut Jantung Negara.Pelakon dan penulis lirik terkenal, Bob Lokman meninggal dunia di kediamannya di Kubang Kerian, Kelantan akibat komplikasi jantung pada 23 September lalu.Allahyarham Bob, merupakan penulis lirik beberapa lagu popular antaranya Isabella, Taman Rashidah Utama dan banyak lagi.Pelakon Veteran, Hisham Ahmad Tajudin, 76 tahun telah menghembuskan nafas terakhir selepas dirawat di Hospital Shah Alam (HSA) akibat jangkitan kuman dalam paru-paru pada 12 Oktober lalu.Selepas sembilan bulan menderita penyakit angin ahmar, pengarah filem, Azhari Zain atau nama sebenarnya Azhari Mohd Zain telah menghembuskan nafas terakhir di kediamannya di Shah Alam, Selangor pada 24 November lalu.Semoga yang telah pergi dicucuri rahmat oleh-Nya. Al-Fatihah.


Konsert ILHAM 2022 capai kejayaan membanggakan - Ras Adiba

PETALING JAYA, 20 Disember- Presiden Persatuan OKU Sentral (OKU Sentral) Datuk Ras Adiba Radzi menyifatkan konsert ILHAM 2022 yang diadakan sempena sambutan Hari Orang Kurang Upaya Antarabangsa di Petaling Jaya Performing Arts Centre (PJPAC), di sini, malam tadi merupakan satu pencapaian yang membanggakan.Beliau berkata persembahan berbakat dalam kalangan komuniti Orang Kelainan Upaya (OKU) itu boleh membawa kepada penganjuran jelajah peringkat nasional tahun depan.“Orang selalu fikir kalau persembahan OKU ni biasa sahaja tetapi mereka memang hebat. Jadi fokus kami adalah membawa mereka ke seluruh negeri dan menunjukan bakat mereka,” katanya kepada Bernama.Ras Adiba yang juga Pengerusi Pertubuhan Berita Nasional Malaysia (Bernama) berkata beliau bersyukur kerana rakan-rakan OKU bersemangat tinggi dalam mempamerkan bakat kerana ada dalam kalangan mereka yang berlatih secara dalam talian untuk konsert berkenaan.

Presiden OKU Sentral, Senator Datuk Ras Adiba Radzi membuat persembahan sempena Konsert ILHAM 2022 / FOTO BERNAMA

Konsert berkenaan diserikan dengan persembahan Ras Adiba, Khai & Dinie, Umar Hasfizal, Shahril of Muniros dan Eyelitz Dancers bersama penari-penari Anak Seni OKU Sentral, OS Wheelies, Permata Gemalai Sari, M.Neranjan daripada PPKI SMK Desa Perdana KL, Low Mee Li & Orange of OS/Beautiful Gate dan Tadika Istika Jaya.Turut hadir Menteri Pembangunan Wanita, Keluarga dan Masyarakat Datuk Seri Nancy Shukri, penyanyi dan komposer Datuk M. Nasir serta pengarah filem Datuk Afdlin Shauki.Hari OKU Antarabangsa disambut pada 3 Disember setiap tahun. -BERNAMA


Konsert 25 tahun Rabbani 30 Disember

JOHOR BAHRU, 20 Disember- Yayasan Warisan Johor (YWJ) berkolaborasi dengan Rabbani Empire Resources, menganjurkan Konsert 25 tahun `Simponi Kesyukuran Rabbani’ di Stadium Tertutup Majlis Bandaraya Pasir Gudang, Johor Bahru.Konsert itu akan diadakan pada 30 Disember ini bermula pukul 8.30 malam.  Penganjurannya bertujuan meningkatkan kefahaman, kesedaran terhadap genre nasyid, serta menanam jati diri masyarakat menerusi bait–bait dalam lirik lagu disampaikan. Anggota Rabbani, Azadan Abdul Aziz berkata, "konsert berlangsung selama dua jam itu, juga menampilkan artis jemputan, Mawi, Hijaz, Daqmie, Dinie Juri, dan Aeydan, melibatkan pelbagai segmen."  Antaranya; "Segmen Pembukaan Rabbani dengan konsep Andalusia, seterusnya nostalgia NadaMurni, Kebangkitan Nasyid dan Penghormatan."Selain itu, mengandungi tarian Sufi Munajat, dan Sajak Pertarungan."

(Sidang media Konsert 25 tahun Rabbani)

Konsert tersebut disifatkan sebagai penanda aras bagi kategori irama nasyid, khususnya di Malaysia selain hiburan mendidik jiwa.  Rabbani komited, memberikan persembahan terbaik, serta memberi suntikan rohani kepada peminat."Bagi kami kumpulan Rabbani kami memang akan merancang untuk kebaikan kami, dan peminat. Jadi kita cuba buat terbaik, itu antara formulanya, kami tak fikir pasal orang lain. Kami tidak berfikir nak bersaing dengan sesiapa, kita ada cara kita tersendiri," katanya semasa sesi raptai konsert di Yayasan Warisan Johor, Johor Bahru. Masyarakat juga dapat menghargai nilai–nilai dalam irama nasyid, selain mewujudkan kesedaran dalam memupuk semangat perpaduan, dan menyemarakan keharmonian di Johor.  Tiket konsert dijual pada harga bermula RM58, RM88, RM128 dan RM188.


Siti Nurhaliza 'pukau' peminat di Johor

JOHOR BAHRU, 19 Disember- Datuk Seri Siti Nurhaliza Tarudin memukau lebih 4,000 peminat dalam persembahan eksklusif “A Night To Remember” yang berlangsung selama dua hari, di bandar raya ini pada Jumaat dan Sabtu lepas. Ini merupakan kali pertama selepas 10 tahun penyanyi tersohor itu kembali membuat persembahan ke Pusat Kovensyen Antarabangsa Persada Johor.Persembahan dimulakan dengan penampilan Khai Bahar sebagai pembuka acara yang menyanyikan lagu Luluh dan Bayang, sebelum menjemput rakan duetnya Aina Abdul untuk menyanyikan lagu Nafas Cinta.Aina Abdul yang mendedikasikan permulaan kerjayanya sebagai penyanyi kepada Siti Nurhaliza, kemudiannya mempersembahkan lagu Terus Hidup dan Semalam, sekali gus menaikkan semangat penonton yang nampaknya tidak sabar menantikan kemunculan penyanyi kelahiran Kuala Lipis, Pahang itu.Tampil dengan busana berwarna hitam, Siti Nurhaliza “muncul” dengan lagu 7 Nasihat yang turut menyaksikan penyanyi nombor satu negara itu bersahaja dalam menyanyikan bait-bait kata lirik lagu ‘rap’ yang asalnya dinyanyikan oleh Kmo Kmo dan Luca Sickta.Siti Nurhaliza turut menyanyikan lagu yang menjadi siulan peminat sehingga menaikkan kariernya ke tahap sekarang menerusi medley lagu Nian Di Hati, Bicara Manis, Kuasa Cintamu, Bukan Cinta Biasa, Terbaik Bagimu, Janji Kasih dan Kau Kekasihku.Kesemua lagu tersebut disusun semula dengan muzik baharu dengan pimpinan komposer Aubrey Suwito serta barisan pemuzik handalan yang turut menampilkan pemuzik perkusi terkenal kelahiran Brooklyn New York, Steve Thornton.“Saya sudah 27 tahun dalam industri dengan lebih 20 buah album serta merakam lebih 200 lagu. Bukan apa, nak cerita, untuk gabungkan 200 lebih lagu dalam satu persembahan dalam satu malam bukanlah sesuatu yang mudah.“Itu sebab saya gembira Aubrey Suwito ada bersama saya, daripada saya mula buat konsert pertama dan lihat saya membesar di depan mata dia.

(Datuk Seri Siti Nurhaliza Tarudin / FOTO BERNAMA)

“Saya juga rasa bahagia peminat-peminat saya sangat istimewa kerana menyokong saya daripada mula sehingga sekarang ini,” kata penyanyi itu ketika mengucapkan penghargaannya kepada peminat dan komposer berkenaan selepas selesai menyampaikan tiga lagu pertamanya.Menurutnya, kesemua lagu yang disusun semula muziknya itu, merupakan “hadiah” kepada peminat-peminatnya yang tidak putus-putus menyokongnya sejak kemunculannya di arena muzik tanah air sejak awal 90-an, selepas muncul pemenang Bintang HMI pada 1995.Penyanyi berusia 42 tahun itu kemudiannya berduet dengan Khai Bahar menerusi lagu yang asalnya dinyanyikan bersama penyanyi Indonesia Cakra Khan iaitu Seluruh Cinta.Memasuki segmen ketiga, Siti Nurhaliza yang tampil dengan busana tradisional berwarna kuning, mengembalikan memori peminat dengan kenangan bersama komposer Allahyarham Datuk Suhaimi Mohd Zain atau lebih dikenali sebagai Pak Ngah.Lagu Hati Kama, yang menaikkan nama penyanyi berkenaan dalam genre Irama Malaysia, dinyanyikan semula penyanyi itu bersama Aina Abdul sebelum mempersembahkan medley lagu popularnya Biarlah Rahsia dan Demi Kasih Sayang yang disusun semula dengan irama keroncong sebagai penghargaan kepada orang Johor.Lebih menggamatkan apabila persembahan hampir tiga jam itu disudahi dengan lagu Seindah Biasa dan Rentak 106 dengan irama joget sambil mengajak penonton menari bersama, ternyata mendedahkan teaser kepada peminat akan konsert berskala besar Siti Nurhaliza yang bakal diadakan pada tahun hadapan.